Bukedde Online - Ssaabalabirizi Ntagali alangiridde okuwummula mu March wa 2020\nOmuwendo gw'abawala abakukusibwa okuyita e Kenya okugenda mu nsi z'Abawalabu gulinnye\nBadokita 30 okuva e Kampala bajjanjabye ab...\nSsaabalabirizi w’ekkanisa ya Uganda, Stanley Ntagali alangiridde nga bw’agenda owumummula emirimu gy’ekkanisa nga March 1, 2020.\nNtagali ng’ayogera eri olukiiko lw’obusaabalabirizi olw’omulundi ogwa 24 olwatudde ku UCU wiiki ewedde. (EKif. Henry Nsubuga)\nNtagali ekyama kino yakibikkulidde olukiiko lw’obusaabalabirizi (provincial assembly) olw’omulundi ogwa 24 olwafundikiddwa ku UCU ku Lwokutaano.\nNtagali eyatuuzibwa nga December 16, 2012 ng’adda mu bigere bya Henry Luke Orombi yategeezezza nti ssemateeka w’ekkanisa abalagira okuwummula nga bawezezza emyaka 65 nga ye waakugiweza nga March 1, 2020 ng’era kw’olwo emirimu gye nga Ssaabalabirizi lw’ajja okugikomekkereza. Ntagali we butuukidde olwaleero nga yaakaweerereza emyaka 6 nga Ssaabalabirizi w’ekkanisa ya Uganda.\nWabula yategeezezza nti akyalinayo omwaka nga gumu n’ekitundu mu buweereza obw’okubuulira enjiri n’okukulembera ekkanisa ya Uganda.\nNtagali yategeezezza nti musanyufu olw’ebintu ebingi Katonda by’asobodde okumukozesa mu myaka omukaaga gye yaakamala mu kifo kino.\nMuno yanokoddeyo; okubuulira enjiri mu bantu bonna omuli n’abavubuka be yagambye nti bamuli ku mutima ssaako okulambula obulabirizi 37 bwonna.\n“Ndi musanyufu okulaba nga Katonda ampadde amagezi okukulembera olukiiko lw’abalabirizi, abaawule, abasumba n’abakulisitaayo bonna okuva ebule n’ebweya,” bwe yalambuludde.\nYagasseeko nti era asobodde n’okutondawo obulabirizi obulala 3 okuli obwa Central Busoga, West Ankole ne Lango nga buno bwaleetera ennamba y’obulabirizi okuwera 37.\nYategeezezza nti mu bweyamo bwe yakola ng’atuuzibwa ku kifo kino, mwalimu okumaliriza Church House eyali emaze emyaka n’ebisuubo n’agamba nti kati omutima gumuli wamu kuba eno yagguddwawo ku Lwokutaano.\nKati natandika n’okumaliriza lutikko ya All Saints e Nakasero ng’eno egenda kuba etuuza abantu 5000 okugeza kw’eriwo kati etuuza abantu 500 bokka nga mu kadde kano abasinga basabira bweru mu weema ezateekebwawo.\n“Nkyebaliza Katonda okulaba ng’ekkanisa ya Uganda yonna essa kimu ekitaaliwo gye buvuddeko nga mu bulabirizi obumu waliyookusika omuguwa,” bwe yagambye.\nNtagali ye mulabirizi w’obulabirizi bwa Masindi Kitara eyasooka nga yabuvaamu mu mwaka gwa 2012 bwe yalondebwa okusikira Henry Luke Orombi nga Ssaabalabirizi ow’omunaana.\nBp. Henry Katumba Tamale owa West Buganda yagambye nti wadde Ssaabalabirizi ky’akoze kye kirimu mu ssemateeka w’ekkanisa. Yagambye nti wadde ng’aba alina okumala emyaka 10 mu kifo kino, ssinga aweza emyaka 65 egy’obukulu, giri emyaka ekkumi ne bw’aba tannagiweza kiba kimukakatako okuwummula.\n“Ndi musanyufu olw’obuweereza bwa Ssaabalabirizi Ntagali kuba nz’omu ku bibalabye kuba ye yantuuza ng’omulabirizi mu kisanja kye,” Katumba bwe yagambye.\nOmulabirizi w’e Mukono, James William Ssebaggala yagambye nti ng’olukiiko lw’abalabirizi, bamativu n’obuwereza bwa Ssaabalabirizi Ntagali omuli emirimu egy’enjawulo gy’asobodde okukolera ekkanisa.\nSsebaggala yanokoddeyo eky’okusobola okumaliriza Church House, okulaba nga UCU ettandika okusomesa abasawo ekigenda okutandika omwaka guno, ssaako eky’okuba ng’eddwaliro ly’e Mengo eryatandikibwa ekkanisa waaliwo abantu bassekinnoomu abaali balyeddizza mu ngeri ey’olukujjukujju naye nga yasobola okulikomyawo mu mikono gy’ekkanisa.\nAte ye omulabirizi w’e Mukono eyawummula, Elia Paul Luzinda Kizito yategeezezza nti Ntagali by’akoze byeyogerera nga muno mwe muli okumalawo okuyombagana n’okwerumaaluma mu bulabirizi obwenjawulo omuli obwa West Ankole ne Kitigum nga kati teri buzibu bwonna.\n“Omuwummula kwa Ntagali kyakusomooza eri abakulembeze ku mitendera egy’enjawulo kuba ye akyenyumirizaamu. Naye tulabye ku bakulembeze abatayagalira ddala kuwulira ku kyakuwummula ng’abamu batuuka n’okussa emyaka oba okukyusa ssemateeka asobole okubongera omwagaanya okugenda mu maaso nga bakyafuga,” Luzinda bwe yannyonnyodde.\nSsaabalabirizi w’ekkanisa ya Uganda\nAbaatega bbomu ezatta e Lugogo ne Muyenga basaliddwa\nEyatega bbomu attottodde bwe baaluka olukwe


Paasita eyasuulawo omukyala w'abaana 6 bamukase...\nOmwana waabwe omuwala asembayo Condellezza Nakazibwe yasaliddwaako omukono mu Buyindi. “Mutusabire. Akaseera ke tuyitamu kazibu nnyo. Katonda eyatuwa abaana y’amaanyi.\nKye tuyitamu sikyagaliza muzadde mulala yenna,” Nyombi bwe yategeezezza. Eggulo yakomyewo okuva e Buyindi gye yalese mukyalawe n’omwana waabwe.\nYajjidde ku nnyonyi ya Ethiopia. “Omukono gwa muwala wange bagusazeeko, kyokka obulamu buwonye. Bamujjanjaba ekiwundu ku mukono n’okugulu okwakosebwa ennyo”, bwe yategeezezza. Akabenje kaaliwo nga November 17, ku Entebbe Expressway.\nDereeva wa Minisita yali aggye abaana ku ssomero (omuwala eyasaliddwaako omukono) ne Schwarzkopf Katende Kyetune ng’abatwala mu maka gaabwe e Garuga-Ntebe.\nEmmotoka yafuna akabenje, ddereeva bwe yakasimattuka n’adduka ng’alowooza abaana ba Nyombi Thembo bafudde.\nThembo ye yali Minisita avunaanyizibwa ku kanyigo k’e Luweero n’akyusibwa okukulira Minisitule ya tekinologiya (Information, Communication Technology). Era yali mubaka wa Kasanda South n’awangulwa Semeo Nsubuga mu kulonda okwaggwa.\nAbaana okusimattuka okufa baataasibwa Pasita Martin Sempa, Ying Kwesiga owa Uganda Communication Commission, omusajja eyategeerekeseeko erya Yasin, n’abalala abaddusa abaana ku Doctor’s Clinic Seguku.\nWano we baggyibwa okutwalibwa mu Platinum Hosipital e Wandegeya. Eno omuwala gye yaddira engulu kyokka ng’asensebuse omukono.\nOmulenzi yajjanjabibwa n’assuuka. Ate omuwala n’ayongerwayo e Buyindi. Omuwala yalongooseddwa mu kibuga New Delhi, mu ddwaaliro lya Apolo Hospital.\nMu bubaka eri famire n’emikwano, Nyombi yategeezezza: Nnawaliriziddwa nange okujja e Buyindi okubeerawo nga “Omulembeeri (Omulezi) Angella bamulongoosa,” Twatidde nnyo naye olwa Katonda ayinza byonna, twongere kusaba, byonna bijja kuba bulungi.Kye tuyitamu saagala muzadde yenna akiyitemu.\nSsi kyangu bannange! “Twebuuza ebibuuzo bingi bye tutasobola kuddamu. Twongedde okuguma olw’engeri muwala waffe gy’alwanyisaamu obulwadde.\nBuli lwe ngezaako okwebuuza nti Katonda wange lwaki ekintu ekinene bwe kiti kigudde ku nze? “Mpulira eddoboozi lya Mukama nga ligamba nti onooba mulungi omu, ssi ggwe assoose”, Nyombi bwe yannyonnyodde. N’agamba: wadde tugumye naye ak’obuntu tekalema kutujjira.\nSsinga okukosebwa okwatuusibwa ku mukono ogwasaliddwaako kwali ku kitundu kirala, omwana teyandiwonye! Bwe yamala mu sweeta(theatre) essaawa mukaaga twatya nnyo, ate bwe yavaayo n’adda mu kifo awajjanjabirwa abayi nawo n’alwawo nnyo ne tweyongera okutya.\nKati embeera ekyuse ereeta essuubi. Omwana yasoose kukolwako abasawo ba wano okuli Dr. Luutu ow’eMulago ne Platinum ne Dr. Charles Kabugo akulira eddwaaliro ly’e Kiruddu.


Katikkiro Mayiga annyonnyodde ebyagoberedd...\nBy Madinah Ssebyala\nBya Madinah Ssebyala Abalwadde n'abajjanjabi mu ddwaaliro e Mukono beeraliikirivu olw'omujjuzo oguyitiridde gwe bagamba nti gwandibaleetera okukwatibwa ssennyiga omukambwe.\nOkuva mu November w'omwaka oguwedde okutuuka Obulamu kati ku bantu 1,350 abaakebereddwa ssennyiga omukambwe nga baggyibwako amalusu g'omu kamwa mu ddwaaliro lino, abasoba mu 83 be bazuuliddwa nga balwadde.\nAbakyala beembuto nga bagenze okunywa eddagala.\nAbaazuulibwa n'obulwadde kwaliko n'abasawo. Dr. Anthony Kkonde akulira ebyobulamu ku lukiiko lw'ekibuga Mukono agamba nti gye buvuddeko waliwo omu ku basawo baabwe Omujjuzo mu ddwaaliro e Mukono gweraliikiriza okunumira wiiki nnamba omwana n'akoowa.\nWabula abasawo bantegeeza nti bagenda kunnongoosa misana ne bawa ensonga nti ekiro tebalongoosa kubanga tebalina basawo bamala era omukyala bw'abeera waakulongosebwa kiro bamuwa ebbaluwa emwongerayo e Kawempe ne Kawolo.\nKubanga bangi ebigobererwa okutangira obulwadde baabivaako omuli; okwewa amabanga, okunaaba mu ngalo n'okwambala obukookolo era twakifuula tteeka nti atakambdde tetumujjanjaba. Kyokka okwewa amabanga kwe kusoomoozebwa okusinga kubanga ekifo kifunda ate abakyala bangi.\nMusawo Naamala agamba nti baagala Gavumenti ebongere ku muwendo gw'abasawo mu waadi yaabwe. Mu kiseera kino balina abasawo 5 nga batono ddala ate olw'obulwadde bwa ssennyiga omukambwe, abayizi abasoma obusawo abajjanga ku ddwaaliro okwegezaamu baayimirizibwa.\n"Ekirala naffe ng'abasawo twagala batuweeyo akasiimo nga kino kijja kutuzzaamu amaanyi. Dr. Christopher Bingi omu ku basawo ku ddwaaliro lino agamba nti wadde eddwaaliro lyasuumusibwa okuva ku Health Centre lV okufuuka eddwaaliro erijjuvu, bino biri mu bigambo kubanga ku basawo 9 abalina okubaawo, balina 4 bokka.\nEbikozesebwa mu kutangira ssennyiga omukambwe mu basawo kikyali kizibu ate omujjuzo gulemesa abasawo n'abalwadde okwewa amabanga. Eddwaaliro teririna ambyulensi esobola kwongerayo balwadde abeetaaga kufuna obujjanjabi obusingako nga balina mmotoka ya Double Cabin emaze emyaka 15, gye bakozesa emirimu gyonna.\nEBYOBUFUZI BIREMESEZZA OBUJJANJABI OKUTUUKA KU BALWADDE Dr. Kkonde agamba nti, ebyobufuzi ebiyingidde mu mpeereza y'eddwaaliro ye kanaaluzaala alemesezza abasawo okutuusa empereza ematiza eri abalwadde.\nKiva ku boobuyinza mu disitulikiti y'e Mukono okwagala okwezza obuvunaanyizibwa bw'eddwaaliro ate nga munisipaali be bannannyini kubanga mu mateeka alina ekyapa ye Asiika (amannya galekeddwa) eyafuna ssennyiga omukambwe.\nBaamuddusa mu ddwaaliro e Mengo okufuna obujjanjabi kyokka olw'obuseere bw'eddagala ab'e Mengo baamukwatirayo nga baagala asooke asasule ebbanja lya 1,200,000/- ezaali ez'obujjanjabi. Ebbanja nga balimazeeyo baamutwala e Mulago kyokka nayo tebyali byangu nga baamusaba obukadde obusoba mu busatu era nayo ne bamukwattirayo kyokka abooluganda ne minisitule y'ebyobulamu ne babiyingiramu ne bamusasulirako ku ssente nga kati yawona wadde nga tannadda ku mulimu.\nEMBEERA MU DDWAALIRO LINO Ennaku bbiri omusasi ze yamaze ku ddwaaliro lino yakizudde nti omujjuzo mungi naddala.ku waadi y'abakyala abeembuto abagenda okubateekateeka okuzaala obulungi Enkola ya Tonsemberera bagivaako. Ekifo kyonna kijjudde nga n'entebe kwe batuula ntono era abamu obasanga bayimiridde.\nABALWADDE N'ABAJJANJABI BOOGEDDE: Diana Atukunda, 23 omuyizi mu Yunivasite y'e Kyambogo agamba nti: Nze omu ku bayizi abaafuna embuto mu muggalo gwa Covid 19 nga nnina omwana wa myezi esatu.\nLeero ndi wano ku ddwaaliro e Mukono we nazaalira omwana wange nga nzize okuwerekerako muto wange naye eyafuna olubuto nga yali amaze S4, nga muyizi munne ye yalumufunyisa. Okuzaala omwana wange bannongoosa oluvannyuma lw'olubuto nnannyini, ekintu ekitulemeseza okufuna ssente z'okugula eddagala ezimala.\nOmwaka tufuna eddagala lya bukadde 102 eddagala lino ttono, Tusaba Gavumenti omwaka ogujja etuwe ssente ezimala ez'okugula eddagala n'ebikozesebwa ebiddukanya eddwaaliro.


Bukedde Online - Ensonga za Kayihura zizzeemu akasattiro\nAbasiraamu balumirizza Kayihura ku bamafia...\nEby'okutta Kaweesi biranze; Waliwo bofiisa...\nAKASATTIRO keeyongedde mu bya Gen Kale Kayihura. Wadde enteekateeka z’okumuggulako emisango zigenda mu maaso, waliwo n’abamulwanirira okuva mu kkomera oba okumuggya e Makindye akuumirwe mu maka ge e Muyenga.\nAbalala bakola ekisoboka okulaba ng’azzibwa e Kololo, mu kifo kya bofiisa b’amagye ab’amaddaala aga waggulu. Eno amagye gye gaakuumira Henry Tumukunde mu kiseera we yassibwako emisango gy’okusaasaanya amawulire ag’obulabe eri ebyokwerinda kw’eggwanga.\nKayihura yakwatibwa omwezi oguwedde n’aggalirwa mu nkambi y’amagye e Makindye. Ensonda zaategeezezza nti amagye we gaakwatira Kayihura gaali gamaze okukwata basajja be nga kyali kirowoozebwa nti emisango gyabwe gitwaliramu ne Kayihura.\nAbaakwatibwa kuliko abavunaanibwa okubaako kye bamanyi ku kutemula Andrew Felix Kaweesi. Bano kuliko ACP Herbert Muhangi, Abbey Kitagenda, Chris Ahimbisibwe, Moses Kasiba ne Martin Kimbowa.\nAte abaakwatibwa ku bya Abanyarwanda kuliko SPC Faisal Katende, SSP Richard Ndaboine, SSP Nixon Agasirwe, SSP Joel Aguma, ASP Magada, SP Jafar Magyezi abadde aduumira Poliisi e Mbarara) ne IP Peter Ayebare.\nKyokka waliwo bofiisa abaakwatibwa ku bigambibwa nti baakwata abanoonyi b’obubudamu Abanyarwanda ne babaddiza Paul Kagame era abamu ne battibwa. Bano baggulwako emisango mu kkooti y’amagye, nga kigambibwa nti baakolera ku biragiro bya Kayihura.\nKyokka ensonda zaagambye nti Kayihura abadde mukalubo nnyo mu nsonga zino era ebintu ebisinga ebimubuuzibwa ajuliza bofiisa abaakwatibwa be baba bannyonnyola bye baakola kubanga ebyo bwe baba babimanyi baabikola ku lwabwe.\nKigambibwa nti abawi b’amagezi ba Kayihura era be baasalawo okweggyako balooya ba Caleb Alaka kubanga baali bamaze okupangisibwa okuwolereza basajja ba Kayihura okuli Nixon Agasirwe abali ku gw’okuzzaayo abanoonyi b’obubudamu e Rwanda.\nBalooya abo baali batandise okussaawo embeera ewaliriza okwanguyaako Kayihura okumuvunaana mu kkooti y’amagye. Kyokka abawi b’amagezi eri Kayihura ne bawabula nti Balooya abo, Caleb Alaka balina okubazza ku bbali kubanga bawolereza Nixon Agasirwe, ate ng’obujulizi bwe baagala okukozesa okulumiriza Kayihura buva mu misango gya Agasirwe.\nGye buvuddeko, muka Kayihura, Angella Kayihura yavaayo ne yegaana bannamateeka ba Caleb Alaka ne Evans Ochieng nti tebabamanyi. Era wano Angella kwe kutegeeza nti, bannamateeka ba Associated Advocates (KAA) abakulirwa eyaliko omuwaabi w’emisango gya Gavumenti, Peter Kabatsi, be bawoloreza Kayihura. Kayihura yakwatibwa June,13, 2018. Amagye gaamunona mu nnyonyi e Lyan nga gakulirwa Lt. Gen. Wilson Mbadi.\nKigambibwa nti waliwo n’ebikonge ebituukiridde Museveni nga bimusaba asonyiwe Kayihura olw’emirimu gy’azze akola okuli okunafuya abooludda oluvuganya n’okukulira ttiimu eteri ntongole eyakola ennyo mu kalulu ka 2016. Kyategeezeddwa nti waliwo n’abawakanya okupapira ensonga za Rwanda nga bagamba nti emisango bwe ginaatandika ensi yonna ejja kussa amaaso ku Uganda ekiyinza okuleetawo obuzibu wakati w’enkolagana y’amawanga gombi.


Olubereberye 21 | Bayibuli ey'Oku Mukutu Gwaffe Ogwa Intaneeti | New World Translation\nIsaaka azaalibwa (1-7)\nIsimayiri akudaalira Isaaka (8, 9)\nAgali ne Isimayiri bagobebwa (10-21)\nEndagaano ya Ibulayimu ne Abimereki (22-34)\n21 Yakuwa n’ajjukira Saala nga bwe yali agambye, era Yakuwa n’akolera Saala kye yali asuubizza.+ 2 Saala n’aba olubuto,+ n’azaalira Ibulayimu omwana ow’obulenzi nga Ibulayimu akaddiye, mu kiseera ekigereke Katonda kye yali amusuubizza.+ 3 Ibulayimu n’atuuma omwana we omuwere Saala gwe yali amuzaalidde, erinnya Isaaka.+ 4 Ibulayimu yakomola Isaaka mutabani we nga wa nnaku munaana, nga Katonda bwe yali amulagidde.+ 5 Isaaka mutabani wa Ibulayimu yazaalibwa nga Ibulayimu aweza emyaka 100. 6 Saala n’agamba nti: “Katonda andeetedde enseko; buli anaakiwulira anaasekera wamu nange.”* 7 Era n’agattako nti: “Ani eyali asobola okugamba Ibulayimu nti, ‘Saala aliyonsa abaana’? Naye kati mmuzaalidde omwana ow’obulenzi mu myaka gye egy’obukadde.” 8 Omwana ne yeeyongera okukula n’atuuka okuggibwa ku mabeere; Ibulayimu n’afumba ekijjulo ekinene ku lunaku Isaaka lwe yaggibwa ku mabeere. 9 Saala n’alaba omwana wa Agali+ Omumisiri gwe yazaalira Ibulayimu ng’akudaalira Isaaka.+ 10 Bw’atyo n’agamba Ibulayimu nti: “Goba omuzaana ono ne mutabani we, kubanga omwana w’omuzaana tagenda kuba musika wamu n’omwana wange Isaaka!”+ 11 Naye kye yayogera ku mutabani wa Ibulayimu kyanakuwaza nnyo Ibulayimu.+ 12 Katonda n’agamba Ibulayimu nti: “Tonakuwala olw’ekyo Saala ky’akugambye ku mulenzi ne ku muzaana wo. Muwulirize* kubanga eririyitibwa ezzadde lyo liriyitira mu Isaaka.+ 13 Ne mutabani w’omuzaana wo+ naye ndimufuula eggwanga,+ kubanga mwana wo.” 14 Ibulayimu n’agolokoka ku makya n’addira emmere n’ensawo ey’eddiba ey’amazzi n’abiwa Agali. N’abimuteeka ku kibegaabega n’amugamba agende awamu n’omulenzi.+ Bw’atyo Agali n’agenda ng’abundabunda mu ddungu ly’e Beeru-seba.+ 15 Oluvannyuma amazzi ne gaggwaamu mu nsawo ey’eddiba, n’ateeka omulenzi mu kimu ku bisaka. 16 Bwe yamala n’agenda n’atuula yekka, nga yesudde ebbanga ng’akasaale we kagwa nga kalasiddwa, kubanga yagamba nti: “Saagala kulaba mulenzi ng’afa.” Bw’atyo n’atuula walako, n’atandika okutema emiranga. 17 Katonda n’awulira eddoboozi ly’omulenzi+ era malayika wa Katonda n’ayita Agali ng’ayima mu ggulu n’amugamba+ nti: “Obadde ki Agali? Totya kubanga Katonda awulidde eddoboozi ly’omulenzi awo w’ali. 18 Situka oyimuse omulenzi omuwanirire n’omukono gwo, kubanga ndimufuula eggwanga eddene.”+ 19 Katonda n’azibula amaaso ga Agali n’alaba oluzzi; n’agenda n’ajjuza ensawo ey’eddiba amazzi n’awa omulenzi n’anywa. 20 Katonda n’aba wamu n’omulenzi+ ng’agenda akula. Omulenzi n’abeeranga mu ddungu era n’afuuka omulasi w’obusaale. 21 Yabeeranga mu ddungu ly’e Palani,+ era maama we yamuwasiza omukazi okuva mu nsi ya Misiri. 22 Awo mu biro ebyo, Abimereki ng’ali wamu ne Fikoli omukulu w’eggye lye, n’agamba Ibulayimu nti: “Katonda ali naawe mu buli kimu ky’okola.+ 23 Kale ndayirira wano mu maaso ga Katonda nti tonkuusekuusenga nze n’abaana bange ne bazzukulu bange; era nti nga bwe nkulaze okwagala okutajjulukuka naawe bw’otyo bw’onookundaga nze n’ensi gy’olimu.”+ 24 Ibulayimu n’agamba nti: “Ndayira.” 25 Kyokka Ibulayimu ne yeemulugunyiza Abimereki olw’oluzzi abaweereza ba Abimereki lwe baamuggyako n’eryanyi,+ 26 Abimereki n’amugamba nti: “Simanyi yakola kintu ekyo; tewakimbuulirako, era leero lwe nsoose okukiwulira.” 27 Awo Ibulayimu n’atoola endiga n’ente n’aziwa Abimereki era bombi ne bakola endagaano. 28 Ibulayimu bwe yayawula endiga enkazi musanvu n’aziteeka zokka, 29 Abimereki n’amubuuza nti: “Lwaki oyawudde endiga zino enkazi omusanvu?” 30 Ibulayimu n’addamu nti: “Kkiriza endiga zino enkazi omusanvu ze nkuwa ng’obujulizi obulaga nti nze nnasima oluzzi luno.” 31 Eyo ye nsonga lwaki ekifo ekyo yakituuma Beeru-seba,*+ kubanga eyo bombi gye baalayirira. 32 Bwe batyo ne bakolera endagaano e Beeru-seba,+ oluvannyuma Abimereki n’asituka awamu ne Fikoli omukulu w’eggye, ne baddayo mu nsi y’Abafirisuuti.+ 33 Oluvannyuma lw’ebyo, Ibulayimu n’asimba omuti oguyitibwa omweseri e Beeru-seba era n’akoowoolera eyo erinnya lya Yakuwa,+ Katonda ow’emirembe n’emirembe.+ 34 Ibulayimu n’abeera* mu nsi y’Abafirisuuti okumala ekiseera kiwanvu.*+\n^ Era kiyinza okuvvuunulwa, “anansekerera.”\n^ Obut., “Wuliriza eddoboozi lye.”\n^ Litegeeza, “Oluzzi olw’Ekirayiro; Oluzzi lw’Omusanvu.”\n^ Oba, “n’abeera ng’omugwira.”\n^ Obut., “ennaku nnyingi.”


Bukedde Online - Lukululana egoyezza emmotoka ku Kaleerwe\nLukululana egoyezza emmotoka ku Kaleerwe\nBalwanidde omwana omukazi nâ€™afumita bba ekiso mu kifuba\nAdded 10th March 2011\nMu baafiiriddewo mulimu Moses Othieno abadde akola mu Centenary Bank ne Ahmed Ssebanakita ngâ€™ono ye yabadde avuga mmotoka yâ€™ekika kya Corona nnamba UAG 451E ssaako eyabadde avuga mmotoka eâ€™yekika kya ElfÂ omwabaddeÂ amafuta ngâ€™ono yamunyigidde ku siteeringi kyokka teyabadde na biwandiiko b\nMu baafiiriddewo mulimu Moses Othieno abadde akola mu Centenary Bank ne Ahmed Ssebanakita ngâ€™ono ye yabadde avuga mmotoka yâ€™ekika kya Corona nnamba UAG 451E ssaako eyabadde avuga mmotoka eâ€™yekika kya ElfÂ omwabaddeÂ amafuta ngâ€™ono yamunyigidde ku siteeringi kyokka teyabadde na biwandiiko bimwogerako.\nAkabenje kano kaaguddewo ku ssaawa 3 ezâ€™ekiro ku Lwokusatu mmotoka ya lukululana nnamba UAJ 321R eya kkampuni ya William C Hockin Transpoters LTD eyabadde eva ku ludda lwâ€™e Bwaise ngâ€™edda ku Kaleerwe bwe yalemeredde omugoba waayo nâ€™ekoona mmotoka ezaabadde mu kalippagano. Yasoose kukoona mmotoka eyâ€™ekika kya Elf etambuza amafuta, ssaako ne Corona eyanyigiddwa wakati wa lukululana ne Elf.\nOmu ku baasimatuuseÂ akabenje kano Julius Kabanda era nga mukozi mu kitongole ekikola ku byâ€™omutindo (Uganda BureauÂ of Standards) yategeezezza nti yabadde ava ku mulimu ne kizibwe we Othieno ngâ€™akola mu Centenary Bank kwe kusalawo basale kuÂ jaamu ne bayita ku luguudo lwa Northern Bypass bwe baatuuse mu kkoona okumpi ne Kaleerwe eyabadde avuga kwe kwagala okuyisa lukululana kyokka ngâ€™emabega waliyo mmotoka eyabadde eyisa eno ye yamunyize nâ€™akutukirawo.\nKabanda agamba nti mu kavuyo ngâ€™akabenje kaguddewo abeefudde abadduukirize baamubyeeko ensimbi ze 300,000/-Â nâ€™amasimuÂ abiri. Ayongerako nti omugoba wa lukululana yalabye emulemye okusiba nâ€™abuukamu nâ€™adduka.\nYe Kabanda yafunye ebisago ku mutwe oluvannyuma lwâ€™okunyigibwa omutwe ssaako nâ€™ekifuba nga kati ali ku kitanda e Mulago. Othieno nâ€™eyabadde avuga Elf emirambo gyabwe gyatemeddwa mu mmotoka na mbazzi olwâ€™okuba baabadde banyigiddwa nnyo.\nKyokka ate abeefudde abazze okudduukirira abaalumiriziddwa baatandise kusumulula bbatuule nâ€™ebyuma ebirala ku Corona ssaako nâ€™okubba amafutaÂ mu Elf.\nAtwala Poliisi yâ€™e Kawempe Moses Ochieng yategeezezza nti abantu bavuga nnyo endiima ku luguudo lwa Northern Bypass so ngâ€™amateeka galagibwa obutasukka sipiidi ya kiromita 70 buli ssaawa.\nBaze bwe yamanya nga nnina siriimu n'andekawo\nKCCA yaakumenya ebizimbe 400\nEbbaluwa ya Mmengo eyanukula eya Museveni\nEbbaluwa y'abasuubuzi ku by'oluguudo lw'e Namirembe esattizza aba KCCA


Bukedde Online - Teri ssente za bwereere, olina kukola - Sudhir\nTeri ssente za bwereere, olina kukola - Sudhir\nObukiiko bw’emyalo ku Nalubaale busoba mu...\nAnaagaggawala ateekwa okwettanira okuyigira...\nKU Lwomukaaga oluwedde kkampuni ya Vision Group efulumya ne Bukedde ng’ewagiddwa MTN Uganda ne Go tv yategese omusomo oguyitibwa ‘Pakasa Forum’ ku ssomero lya Kampala Parents e Naggulu. Abakugu mu kukola bizinensi baasomesezza ku ngeri gye bayinza okuyitimusaamu bizinensi, bye balina okutunuulira n\nKU Lwomukaaga oluwedde kkampuni ya Vision Group efulumya ne Bukedde ng’ewagiddwa MTN Uganda ne Go tv yategese omusomo oguyitibwa ‘Pakasa Forum’ ku ssomero lya Kampala Parents e Naggulu. Abakugu mu kukola bizinensi baasomesezza ku ngeri gye bayinza okuyitimusaamu bizinensi, bye balina okutunuulira nga bazitandika, enkwata ya ssente ssaako obukodyo bwe basobola okukozesa ne baziwangaaza. Mwayogereddemu abasomesa ab’enjawulo okwabadde: Dr. Sudhir Ruparelia, Dunstan Kisuule, Francis Kitaka, Charles Mbire ne Patricia Ojangole.\nOkuva ne leero ku miko gyaffe egya Yiiya Ssente, tugenda kukuleetera aboogezi bye baalambise mu musomo guno ofune ky’obayigirako mu kuddukanya bizinensi. Tutandise ne Dr. Sudhir Ruparelia.\nDr. Sudhir Ruparelia ye nnannyini Crane Bank, wooteeri ya Speke Resort e Munyonyo, kkampuni erima ebimuli eya Rosebud e Namulanda ku ludda e Ntebe ne bizinensi endala nnyingi okuli amasomero n’ebizimbe.\nOkutereka n’okwongera mu bizinensi\nDr. Sudhir agamba nti, ku ssente z’oyingiza, okugeza, omuntu afuna omusaala, ebitundu 50 ku 100 wandibadde ofuba nnyo okulaba ng’ozitereka.\nNaye wano mu Uganda abantu abafuna omusaala oyinza okwekanga ng’ensimbi ze batereka z’ezo zokka ezigenda mu NSSF, ng’endala zonna bazikuba ku mumwa. Kino kikyamu kuba tolina mulimu mulala gwonna gw’ojja kutandikawo nga totereka.\nAte ku balina bizinensi nabo bakusobera, ssente ze bakola ez’amagoba nabo bazirya buli, sso nga mu nkola entuufu amagoba 100 g’ofuna, 90 zandizze mu bizinensi n’olyako 10 zokka.\nKino kirabika ng’ekizibu naye kyangu ate kijja kukuyamba okutumbula bizinensi yo.\nOmuntu teyandyewoze ng’atandika bizinensi oba ku bizinensi ye esooka. Kola bizinensi esooka n’eyookubiri, waakiri weewolere ku bizinensi eyookusatu.\nLeka kufuuka muddu wa bbanja, wabula beerawo ne bizinensi esobola okwetengerera yokka.\nAte leka kugenda kwewola nga muzibe, weewole nga ssente ozitwala mu pulojekiti naawe gy’olabira ddala nti ejja kukola amagoba.\nBeetingi ne ssente ez’amangu\nAbantu bandibadde omulaka baguteeka ku kukola nnyo, ne balema okugenda mu beetingi ne basiba ku mipiira kubanga beetingi omanya ebintu bibiri okufuna n’obutafuna n’olwekyo wano tosobola kwesibawo nti oyinza okufunawo ensimbi.\nAte era olina okukimanya nti tewali ssente za bwereere, buli muntu alina okukola ennyo okulaba ng’atuuka ku bugagga bwe yeetaaga.\nKola bizinensi gy’osobola\nOlumu ekitta abantu abamu kwe kwagala okukola bizinensi ze batasobola kukola, tukola bizinensi lwakuba ne gundi akoze, kola bizinensi gy’owulira nti ojja kusobola okugiddukanya obulungi, ne bw’eba ntono etya ejja kukuwa emirembe ate egejje.\nBizinensi yo giwe obudde\nAbantu abamu kino bakitwala nga eky’okusaaga, nneebaka ku ssaawa 6:00 ogw’ekiro ne nzuukuka ssaawa 12:00 ez’oku makya.\nOkuva ku ssaawa 1:00 ey’oku makya mbeera mu kubala bizinensi zange, mmanya ebivudde mu wooteeri, ebimuli ne bizinensi endala.\nMmanya ssente eziyingidde mu doola, pawundi ne siringi, era buli bizinensi yange mmanyi bw’etambula wadde nnyingi, naye zonna mbeera mmanyi ekifaayo buli lunaku.\nOli muntu ng’abalala? era naawe olina ebizibu?\nNange ndi muntu ng’abalala era nnina ebizibu. Omanyi ebizibu ebimu biba bya famire, bwe bitaba bya famire oba bya nsimbi oba okukyuka mu mateeka nabyo bitunyiga kuba oba olina ky’oyagala okutandika okukola ate ne bakyusa amateeka n’okivaako.\nNaye ng’ekituufu kiri nti buli omu aba n’ebizibu, nange mbirina lwakuba olumu ebizibu bye byawukana.\nNaye ekikulu, ekirungi ekiri mu kufuna ebizibu mu bizinensi ate kiba kyakuyiga gy’oli, era singa oba oyigira mu bizibu byo ofunamu nnyo n’okutambuza obulungi bizinensi yo.\nDr. Sudhir y’ani?\nOmuntu bw’ayita Dr. Sudhir Munnayuganda Omuyindi ayinza obutaba mukyamu, anti bamuzaalira wano mu ddwaaliro e Mengo.\nBajjajjaabe baatuuka e Mombasa mu 1897 ate oluvannyuma mu 1903 ne batuuka mu Uganda. Kitaawe baamuzaalira kuno mu 1932, yasomera ku Bat Valley P/S okuva P.I - P.6, Jinja Main Street P/S n’atuulirayo P.7, siniya n’agenda ku Jinja SS, mu 1971 yakomawo e Kampala n’asomera Kololo SS.\nMu 1972 Amin bwe yagoba Abayindi yali wa myaka 16 n’agenda ne bazadde e Bungereza, kuno yakomawo mu 1985.\nBwe yadda kuno yatandiikiriza mpola okusuubula bbiya okuva e Kenya, wabula mu 1989 bbiya ava ebweru bwe yawerebwa olwo ate n’atandika ekibanda ekivungisa ensimbi ekya Crane Forex currency, nga muno mwe mwava ne bbanka ya Crane mu 1995.\nAkola bizinensi ez’enjawulo ezeegattira mu Ruparelia Group. Dr. Sudhir agamba nti, ye Bannayuganda baganda be kuba baamuzaalira kuno, kale awulira nga musanyufu nnyo okulaba ng’emirimu gye agikolera mu Uganda.


Bukedde Online - By'obadde tomanyi ku muyimbi John Blaq aliko akaco kano\nBy'obadde tomanyi ku muyimbi John Blaq aliko akaco kano\nCindy Ssanyu ne Sheebah bayomba: Beerangidde...\nJohn Blaq ayimba ‘Tukonekitinge’ anyumizza...\nAmannya ge ye John Kasadha 22. Mutabani w’Omw. Musa Waiswa Zidoolo ow’e Iganga ne Annet Nabirye ow’e Jinja.\nMmotoka ya John Blaq gye yeeyiyeemu.\nYasomera Rwanda PS e Jinja, Hassan Tourabi PS e Bweyogerere ate siniya n’agisomera ku Hassan Tourabi SS kati emanyiddwa nga Bweyogerere SS.\nAsula Butto- Bweyogerere, si mufumbo era tanoonya. Agamba nti ssinga si muyimbi yandibadde akutula ddiiru mu kibuga.\nYeewaanye nti kuva buto nga musajja mukujjukujju era bwe yakitegeera nti ebitabo tabirinaamu ssuubi, ng’ate ayagala nnyo ssente, yatandikirawo okuyiiya ku ssomero n’awaka.\nEbikwatagana n’okukutula ddiiru nakyo kitone kyange era ku ssomero nze nali nsomera abaana naddala ab’ekisulo ddiiru zonna ezifuna.\nNg’omwana ayagala essimu, engoye ez’akabi oba muwala oba mulenzi n’ebirala nga banoonya nze.\nNnali nsoma nga nva waka era nga mmanyi engeri y’okubikukusaamu okubiyingiza essomero.\nNe bwe nava mu ssomero nasigala ntambulira nnyo mu bintu bya ddiiru okusobola okwebeezaawo.\nAva mu Busiraamu n’afuuka Omukatoliki\nAbamanyi kitaawe bamuyita Musiraamu wabula ye agamba nti Mukatoliki awedde emirimu eyasoma n’emisomo gyonna egimufuula Omukatoliki omujjuvu.\n“Kituufu taata wange Musiraamu naye bwe nali mu P5 nga hhenze ewa Jjajja okuwummulako nakizuula nti Bakatoliki nga taata ye yakyuka nadda mu Busiraamu.\nEbbanga lye namalayo nannyumirwa nnyo Obukatoliki kwe kusalawo okukyuka era ayogera nnyo ng’ajuliza Mukama Katonda ne Bikira Maria.\nOkusoomoozebwa ne byafunyemu\nKuno agasseeko okufuna ettutumu n’emikwano. Gye buvuddeko yakutudde ddiiru n’aba Pepis nga ‘Ambasadda’ mu kazannyo kaabwe aka ‘Tukonekitinge’ akagenda mu maaso kyokka yagaanyi okwogera ssente ze baamuwadde.\nNg’oggyeko okwekokkola baayita abafere, John Blaq agamba nti okutwaliza awamu atambudde bulungi kubanga tatobye nnyo ng’ayimbi abalala. Ono y’omu ku bayimbi abasinga okutunda mu kiseera kino kyokka agamba ayolekedde okufiirwa olw’abantu abeeyita bamaneja be abafera abantu wamu n’abategesi b’ebivvulu abamutimba ne mu bifo nga tamanyi abantu ne batabuka nga tagenze kuyimba ekimwonoonera erinnya.\nWabula agamba nti ebbanga ly’amaze mu nsiike eno obulamu bwe bukyuse nnyo kubanga kati afuna ssente ezisobola okumuyimirizaawo n’okuyamba ku bazadde be n’ekirooto kye eky’okuvuga ku mmotoka ey’obwa nnannyini era kyatuukirira dda ng’avulumula ‘Kawundo’.\nAte mu mpaka za Zina Awards ezaabaddewo gye buvuddeko, yawangudde engule ssatu ey’omuyimbi omupya asinga, omuyimbi wa dance hall asinga n’oluyimba lwa dance hall olusinga ‘Tukwatagane’ Ate mu mpaka za Hi -Pipo Music Awards yawangudde engule y’omuyimbi asuubirwa okuba ow’omutawaana.\nAbakugu mu by ’okuyimba kye boogera ku John Blaq\nRagga Dee agamba nti John Blaq alina essuubi okufuuka omuyimbi ow’omutawaana ssinga akuuma omutindo. “Okuyimba y’emu ku nsiike erimu ebyewuunyisa.\nOmuyimbi bw’ojja ne sitayiro eyiyo nga tokoppye balala owangaala kubanga obeera oleese ekipya.\nChameleone yajja ne sitayiro ye era kwatambulidde ebbanga lyonna abagezezzako okumukoppa nga Clever J be bagudde.\nAbaagezaako okukoppa omugenzi Moze Radio be baagwa kale John Blaq muyimbi wa njawulo ate amaloboozi ag’enjawulo gategeeza kya njawulo mu bantu.\nEkirala waliwo omuntu okuganja ng’abantu bamwagala oyo naye abeera muzibu nnyo.\nJohn Blaq kati ky’alina okukola kwewala malala n’okwongeramu amaanyi n’okuyiiya kubanga bye bitera okusuula abayimbi.\nYe Joseph Bate akola pulogulaamu y’akasengejja ku Bukedde TV, agamba nti John Blaq alemedde ku sitayiro ye era emukoledde wabula alina okwewala okukola ebifaanagana.\nEkizze kisuula abayimbi nga Rocky Giant butakyusa mu ngeri gy’atontomamu, otuuka ku mbeera nga ne bw’oba oleese oluyimba olupya omuntu tekimwetaagisa kuluwuliriza amanyirawo bw’ogenda okuyimba.\nJohn Blaq baasooka ‘kumuzalawa’ nga bagamba ‘adoodooma budoodoomi’ naye afuuse wa ttabu kati ky’alina okukola kwe kwongera okuyiiya yeewale okudding’ana ‘tyuni’.\nSanyuka ne wikendi,\nOmuyimbi Grace Ssekamatte alwanaganye ne Corona n'amuwangula: Bamusiibudde mu ddwaaliro mu Amerika\nWeasel akubidde Moze oluyimba\nOlutalo lwa Bebe Cool ne Kenzo luyingiddemu abayimbi abalala


Bukedde Online - Pulezidenti yagulira mulekwa wa Lubanga omu ennyumba ya bukadde 800 n'aleka abalala 13 nga beerya nkuta!\nPulezidenti yagulira mulekwa wa Lubanga omu ennyumba ya bukadde 800 n'aleka abalala 13 nga beerya nkuta!\nIBANDA: Awa ekyokulabirako ky'ekibuga ekiy...\nKALONDOOZI WA BUKEDDE akulaga vvulugu ali mu famire ya Lubanga omuli n’ennyumba Pulezidenti gye yagulira abafamire okutwalibwa abantu abamu.\nOkuva munnansiko Badru Lubanga afa mu 1997, bannamwandu ne bamulekwa bakyalemeddwa okugabana ebyobugagga bwe.\nNnamwandu omuto, Alaisa Lubanga baamugoba mu lumbe nga bamulanga okubasomera ekiraamo kye baayita eky’ekiwaani.\nOLUGERO olugamba nti, ‘Asala ekyayi ky’ekitooke alekera munyeera kusasaana,’ lutuukira bulungi ku famire y’omugenzi Badru Lubanga eyafa n’aleka entalo ezigaanye okuggwa mu famire ye.\nBamulekwa ba nnamwandu omukulu Hajat Aziiz Lubanga n’ab’omuto, Alaisa Lubanga bazungidde mu mbuga z’amateeka, mu balooya, mu Kkooti ne mu maka g’Obwapulezidenti nga byonna buteerere.\nOkumanya biwanvu, nnamwandu Alaisa Lubanga n’abaana be baabagoba mu dduwa ey’ennaku 40, bwe baleeta ekiraamo ekyayogerwako ng’eky’ekiwaani!\nEttaka erya yiika 22 bba lye yamulaamira akuumireko abaana, nga lisangibwa ku kyalo Nabitovu mu distulikiti y’e Iganga baamugaana okulirinnyako!\nEnnyumba Rehema gy’agamba nti Pulezidenti ye yagimugulira. Eri Jinja ku Main street.\nAtobye n’abaana, abasuza mu kiyumba kya Ssengaawe, Dolotiya Namukose (73) e Namalemba –Bubiito mu ggombolola Nabwigulu e Kamuli.\nEkiyumba kino kikutte ku mbinabina, abagenyi bwe bakyala nga bamulekwa basula wansi w’ebitanda by’abakulu! Ensi eno ekyuka!\nAlaisa Lubanga agamba nti emirembe gye yalimu nga bba akyali mulamu toyinza kugirowoozaako bw’omusanga yeebase n’ebidomola by’enguuli bannyinimu gye batunda.\nAlaisa Lubanga akuwa essomo nti bw’obeera n’abakyala babiri, buli omu muzimbire okwewala abaana bo okuyuuga n’ensi bw’oba ovuddewo.\nKuba abaana ba Hajat Aziiza (nnamwandu omukulu) nga bakulirwa Rehema Lubanga, Alaisa gw’alumiriza nti Pulezidenti Museveni bw’amuwa obuyambi abwekomya n’abaana ba nnyina, ababe ne basigala nga beerya nkuta.\nAlaisa agamba nti famire yalonda Rehema okubasakiranga, omuli n’okugenda mu State House kyokka buli lw’agendayo n'aba ne k’afunayo afuuka musu gw’e Kanyanya.\nYategeezezza nti n’ennyumba Pulezidenti Museveni gye yagulira famire efunengamu ekigulira Magala eddiba mu kibuga Jinja, Rehema yagyezza, era y’asolooza ssente z’abapangisa.\nNti bwe bamukuuza agamba nti Pulezidenti yagimuwa ng’omuntu! Ennyumba eno esangibwa ku Poloti 24 ku Main Street mu kibuga Jinja.\nMuseveni lwe yasisinkana abaana ba bannansiko e Mayuge gye buvuddeko.\nOwookusatu ku ddyo ( eyeebisse akakaaya ka kyenvu) ye Rehema Lubanga.\nBADRU LUBANGA Y’ANI?\nYali munnansiko eyali ne Pulezidenti Museveni mu lutalo lw’ekiyeekera. Yali azaalibwa mu disitulikiti y’e Mayuge.\nYali mukubi wa bifaananyi kafulu, ng’alina ekyuma ekyoza ebifaananyi ku Iganga Road mu kibuga Jinja era Museveni yawummulirangawo nga yeefuula omukozi ayoza ebifaananyi oba omusiizi wa langi.\nMu 1988, Lubanga eyalina emyaka 62 yawasa Alaisa eyali yaakamala S4 era ssengaawe (owa Alaisa) Dolotiya Namukose ye yamumutokotera n’amuwoowa.\nLubanga yali yaakazaala abaana bana mu Alaisa n’alwala ssukaali eyamutta ng'alina emyaka 72.\nEKIRAAMO MU LUMBE\nLubanga yakola ekiraamo ekikakali n’akikwasa looya Shaban Muziransa era bwe yafa ne kireetebwa mu lumbe ne kisomebwa kata olumbe lutabuke.\nAbaana ba Hajati beecwacwana nti ekiraamo kifumbirire era Alaisa n'abaana be baabatwala ntyagi.\nEkiraamo kyalambika bwe kiti ensonga: Abaana ba Hajati nnabawa omugabo, baasomera mu masomero ag’ebbeeyi, Namiryango, Kiira College Butiki, Busoga College Mwiiri, Budini SS Kaliro,ogwo gwe mugabo gwabwe.\nBagende beeyiiye bafune emirimu, ettaka lya yiika 22 e Nabitovu lya nnamwandu Alaisa n’abaana be, abakulu temummanja.\nNabasaasaanyaako ssente nnyingi naye ebyembi mu mmwe temuli wa muzinzi, bye ndese “Ntandikwa” ya bato!\nKyokka Rehema Lubanga agamba nti okumanya ekiraamo kyali kiwaani, omukono ogwakiriko bw’ogwetegereza n’ogwali ku densite ya kitaawe olabirawo nti gya njawulo.\nEnnyumba bamulekwa ba Lubanga mwe basula.\nYAFA ASINZE EKYAPA KY’ETTAKA\nOkusinziira ku muwandiisi wa Pulezidenti Museveni ow’ekyama ow’ebyamawulire, Farouk Kirunda, Lubanga yafa asinze ekyapa ky’ettaka ly’e Nabitovu ekya yiika 22 mu bbanka ya Baroda ku 500,000/- zokka! Lubanga bwe yafa bbanka ekyapa n’ekigaanira!\nSsente zino yazeewola kugaziya bizinensi ye eya sityudiyo, wabula yali tannakikola, olumbe lwa ssukaali we lwajjira.\nWabula Kirunda agamba nti Pulezidenti Museveni yanunula ekyapa kino, n’akiwa Administrator General (omukungu wa Gavumenti akola ku nsonga z’abafu), era yeewuunya lwaki nnamwandu Alaisa tagendayo n’akinona kuba kyali mu kiraamo kya bba nti ettaka lirye n’abaana be.\nKyokka Rehema agamba nti mukwano gwa kitaawe ayitibwa Diiro ye yasaba kitaawe ne yeewola ssente ezo.\n“Yeewola emitwalo 50 kyokka gye byaggweera okuva mu 1994 okutuuka mu 2012 nga bbanka eyagala obukadde 37.\nNnagendayo ne nnyinnyonnyola Omuyindi nti ndi mukazi mulimi, ezo ssente sizirina era oluvannyuma lw’okwezooba nabo twasasulayo obukadde butaano,” Rehema bw’agamba.\nENNYUMBA YA BAMULEKWA BAAGYEZZA\nEkisinga okuluma Alaisa Lubanga y’ennyumba ey’e Jinja, Pulezidenti Museveni gye yagulira famire ku bukadde 400, Rehema gye yezza.\nKyokka Rehema agamba nti ennyumba yakaabirira Pulezidenti Museveni, n’amubuulira n’engeri gye yayambako okumukweka mu lutalo era n’agimugulira.\nEnnyumba eno efuuse ndibassa kuba okuggyako banne okuwulira ebiwulire, Rehema tagibanjulirangako, okuggyako okuggyamu ssente z’abapangisa.\nRehema yantegezezza nti ennyumba yamuweebwa ng’omuntu. Yalaze ebbaluwa gye yawandiikira Pulezidenti nga June 20 2012 ng’emusaba obuyambi n’amujjukira n’olunaku mu 1974 lwe yagenda mu sityudiyo yaabwe amale yeeyiire langi mu mutwe.\nAgamba nti ebibala ebyava mu bbaluwa eyo y’ennyumba eyo gye baamuyambako okufuna.\nOMUWANDIISI wa Pulezidenti owekyama Farouk Kirunda agamba nti agezezzaako okugatta famire eno n’alemwa kuba Rehema yalemerako nti ennyumba yiye.\nYeekookodde obugayaavu bw'abaana ba Lubanga okwefiiriza omukisa kuba State House yasuubiza okubapangisiza ennyumba basseemu ebyuma bya kitaabwe beggye mu bwavu naye nti baabitunda!\nABAYINDI ENNYUMBA BAGYAGALA\nOkutuusiza ddala mu 2012, Rehema abadde yeezooba n’Abayindi abagamba nti ennyumba y’emu Pulezidenti Museveni gye yagulira bamulekwa ba Lubanga nti ate yaabwe.\nAnilkant Meneklal Kalidas , Maheshkumar Amritlal Ruparelia, Sureshchandra Kanji ne Gordhandas Hemraj be babadde bamuleppusa nti yali ya muntu waabwe, omugenzi Laximikant Kalidas Kanji.\nNga bayitira mu balooya baabwe aba Murangira Advocates, baasaba Gavumenti egibaddize okuva mu Custodian Board Rehema gy’agamba nti mwe yagigula era na kati bikyalanda.\nKino kyavaako n’okuyimirizaamu Rehema okusolooza ez’abapangisa okutuusa RDC w’e Jinja, Richard Gulume Balyainho bwe yabiyingiramu.\nAbapangisa olwabiwulira nabo ne beekolamu omulimu nti oba teriiko nnyini yo, Gavumenti ebakkkirize beegule.\nKirunda yagambye nti ya famire ya Lubanga, sso si Rehema ng’omuntu nti era State House yakugisaasaanyaako obukadde nga 800 okugiyooyoota.\nOBUYINZA BWA REHEMA\nAlaisa ayagala Rehema aggyibweko obukulu bw’okubasakira ewa Pulezidenti Museveni kuba akozesezza erinnya lya famire okwegaggawaza, ayagala n’ettaka ly’e Nabitovu limukwasibwe akuumireko abaana kuba buli lw’agezaako okulirimako bamugoba.\nAkulira ensonga z’amaka n’abaana ku CPS e Kamuli, Richard Kagoda yavumiridde eky’okusuulirira ow’abaana mbu kuba yafumbirwa, nti ddembe lye kuba Lubanga we yafiira yali ekyali mbooko.\nLT. COL. DHAMUZUNGU\nONO Pulezidenti gwe yalonda okugoberera basajja be abaali mu kibiina kya FRONASA. Yagambye: Tewali ngeri Pulezidenti gy’ayinza kugula nnyumba ya bukadde 800 n’agiwa omuntu mu nkukutu.\nBa Lubanga baali ba FRONASA. Nagenda mu maka gaabwe e Nambale ne nsanga nga Lubanga yaleka ennyumba tennaggwa, era Pulezidenti agenda kugimaliriza.\nBandaga ekitundu kya Alaisa era mmuwa amagezi nti ajje mmuwe endokwa z’emmwaanyi n’ensigo asimbemu ebintu afune ssente kuba era nkikola ne ku famire ya ba Rehema.\nEkyapa ky’ettaka eryo tekiriiwo naye Pulezidenti akikolako, bwe tunaakifuna tujja kuyita famire yonna egabane.\nPulezidenti era agenda kuzimba sityudiyo mu Jinja olw’okujjukira Lubanga kuba gwe mulimu gwe yali akola kyokka era tekijja kukolebwa mu nkukutu.\nEnnyumba yange bwoya - Rehema\nAlaisa yeemalika bwemalisi, by’anvunaana tebiriiko mutwe na magulu. Okuva taata lwe yafa, Alaisa andabizza ennaku. Yantwalako mu Kkooti y’e Iganga, Omulamuzi n’amugamba nti ekiraamo kyali kipangirire.\n(Kyokka oluvannyuma Rehema yagambye nti kkooti gye baamutwalamu yali ku Main Street mu kibuga Jinja. Nti yagendayo mu 1997, waaliwo ssentebe wa LC I ow’e Nabitovu n’owekika era omukyala omulamuzi n’asalawo nti ekiraano kijingirire)\nEkiraamo yakikola ne taata omuto, Sulaimani Lubanga. Taata yali atwagala nnyo, sirowooza nti yandikoze ekiraamo bwe kityo.\nOyinza okulaama nti fiizi z’essomero bwe busika bw’owadde omwana? Eryo si ddalu lyennyini? Yagenda ewa Pulezidenti Museveni n’amuwa 2,000,000/- anunule ekyapa ky’ettaka ssente n’azirya, tw’amugambako?\nAlaisa yava mu maka ga taata n’afumbirwa e Kamuli kati ate lwaki ajja okututawaanya?”\nRehema yagambye nti oluvannyuma lwa dduwa ya kitaawe, Alaisa yatikka ebintu by’omu nnyumba n’abitwala.\nBwe nnamubuuzizza ku baana ba Alaisa obutafuna buyambi yagambye: Omwana we omu Rajab Pulezidenti y’amuweerera, abalala baagaana okusoma.\nBwe nnamubuulidde nti ofiisi ya Pulezidenti erowooza nti ennyumba baagigulira baana, Rehema yabuuzizza: Si nze mwana wa Badru Lubanga omukulu?\nLubanga omu ennyumba ya bukadde 800 n’aleka abalala 13 nga beerya nkuta!\nAni yajingirira ekiraamo ky'omusuubuzi w'e Nakasero okwezza ebintu bye?\nBakazibaggya lwaki bezza ettaka lya bamulekwa e Ntinda?


Tetunaba kumanya oba ekivvulu kya Bobi Wine kinaberayo, Poliisi. - Watchdog Uganda\nPOLIISI n’okutuusa kati ekyatankana ekivvulu ekyatuumibwa “Osobola” ekitegekebwa omuyimbi Bobi Wine era nga ye mubaka wa Kyadondo East mu Palimenti oba kinabeerayo oba nedda.\nOkusinziira ku mwogezi wa Poliisi mu Ggwanga Fred Enanga bwabadde mu lukungaana lwa bannamawulire ku mande agambye nti bakyetegereza mbeera, era okusinziira ku akulira ebikwekweto bya Poliisi mu Ggwanga AIGP Asuman Mugyenyi tanabategeeza oba amaze okukakasa ebifo mwe kigenda okubeera oba bituukiridde bulungi.\nBobi Wine yali yategeka bivvulu2 era nga ekisooka kigenda kubeera ku kifo kye ekya One Love Beach e Busabala ku lunaku lwa mefuga, ate olweggulo abeere e Masaka.\nWabula bino kati bikyali mu lusuubo kuba olukusa olsembayo alina kulujja ku Poliisi, naye nga n’okutuuka kati tennaba kumuddamu yadde nga yeteekayo okusaba kwe gye buvuddeko.\nYadde nga tekinakakasibwa nti ebivvulu bya Bobi Wine tebigenda kukkirizibwa, naye guno ssi gwe mulundi ogusoose Poliisi okulinnya eggere mu bivvulu bye, ne ku Kyarenga byali bwe bityo okukkakkana nga biwereddwa era emisango gili mu kkooti nga abaali abategesi bawawabira Gavumenti okubafiiriza ensimbi empitirivu.


Bukedde Online - Omusawo w'ekinnansi gamumyuse\nOmusawo w’ekinnansi gamumyuse\nNakato n’omwana we gwe baali bawambye.\nABANTU bawadde obujulizi obutiisa ku musawo w’ekinnansi, amaaso ne gamumyukira mu kaguli ka kkooti enkulu e Masaka. Steven Wasswa, bamulumiriza okuwamba omwana Hope Resty Nakirijja nga July 19, 2008 n’ekigendererwa ky’okumusaddaaka.\nAbamu ku baawadde obujulizi ku Wasswa kuliko Steven Ssembatya ne Reginah Nakato nga bano be bazadde ba Nakirijja.\nKuno kw’ossa Agnes Nankya agambibwa okuba nti ye yalonda omwana ono mu kisaka we baali bamusudde nga bamusibye akandooya mu kikutiya.\nSsembatya yategeezezza kkooti nti Wasswa yatiisatiisa abantu b’omu maka ge okubatuusaako obulabe ng’abalanga kumuttira nkoko ze ezaali zisaalimbira mu nnimiro ya Reginah Nakato, mukyala wa Ssembatya.\nYagambye nti oluvannyuma lwa Wasswa okumulabula, waayitawo akaseera katono omwana we n’abbibwa. Kuno Reginah Nakato n’abalala kwe baagasse obujulizi obwaleetedde abaabadde mu kkooti abamu okukulukusa amaziga.\nOmulamuzi Eudesi Keitirima yalagidde Wasswa azzibwe mu kkomera okutuusa nga January 25, 2017 (enkya) nga kkooti bw’erinda abajulizi abalala.\nYe omuwaabi wa gavumenti omukulu owa kkooti enkulu e Masaka, David Baxter Bakibinga yagambye nti okusinziira ku bujulizi obuliwo, Wasswa yandiba alina ky’amanyi ku bimwogerwako era n’ategeeza singa gumumegga waakuwanikibwa ku kalabba.\nWasswa yakwatibwa kyokka n’ayimbulwa mu ngeri etetegeerekeka okutuusa lwe baamukwatidde e Mukono\nOlutalo e South Sudan: Bannayuganda 4 bafu


Bukedde Online - Abayizi b''e Makerere bakoze ekyuma ekiketta bbomu\nEyeekobaanye ne mulamu we okutta bba yeeyi...\nABAYIZI abakayingizibwa mu yunivasite e Makerere bakoze Robot gye esibwako ekyuma ekiketta bbomu ng’akikozesa takikutteeko wabula okukitambuliza ku kompyuta.\nABAYIZI abakayingizibwa mu Yunivasite e Makerere bakoze Robot esibwako ekyuma ekiketta bbomu ng’akikozesa takikutteeko wabula okukitambuliza ku kompyuta.\nAbasatu bano ye Alvin Kabwama, David Tusubira ne Nigel Kinyera Okot nga baatudde S.6 mu St. Mary’s College Kisubi omwaka oguwedde era bagamba nti mu kaweefube w’okuukiriza ekirooto kyabwe kino bayambiddwako Prof. Tickodri Togboa ow’ettendekero lya tekinologiya e Makerere.\nAbasatu bagamba nti kibazibuwalidde okuzimba ekyuma kino okukimaliriza kubanga tebalina ssente zimala kugula bikozesebwa ebiri ku buseere ate nga n’ebimu tebiri mu ggwanga.\nEkyuma baakiraze mu lukung’aana lw’abamawulire e Makerere ku Mmande. Tusuubira n’ategeeza nti ekyuma kisobola okukola emirimu naye tebalina ssente zigula kyuma ekiketta bbomu kye bagamba nti kigula ssente ezisukka mu mitwalo esatu egya ddoola.\nOkuva ku ddyo: Alvin Kabwama, David Tusuubira ne Nigel Kinyera Okot abaakoze Robort. Ekif: Benjamin\nEkyuma kirina zi mmota ezikitambuza, kirina eryanda, kiriko magineeti esobola okukwata ekyuma n’ekisitula, kiriko emipiira 4 gye kitambuza, kiweta amakoona n’okutambula eky’ennyumannyuma, bakifugira ku kompyuta nga bakozesa amayengo ga 'Bluetooth'.\nKabwama agamba nti tekinnaba kusobola kusitula bizito wabula nga bwe babeera bayambiddwa okufuna ebikozesebwa basobola okuzimba ekinene ekisobola okukola emirimu egy'amaanyi.\nAbavubuka nga bagezesa 'Robot' gye baakoze. Wano baabadde Makerere ku Mmande. Ekif: Benjamin Ssebaggala\nBonsatule baaweereddwa ebifo e Makerere okusoma ebya tekinologiya okutandika n’olusoma olujja.\nAbayizi b''e Makerere bakoze Robot


Bukedde Online - Faaza Bbuye akubirizza Bannayuganda\nFaaza Bbuye akubirizza Bannayuganda\nNabbi Kakande yetondedde abagambibwa okugobwa ku ttaka\nTemutta, emiggo gye munkubye gimala\nFaza Bbuye ng'abatiza abaana e Lubaga\nBya Kizito Lawrence\nAKULIRA lutikko e Lubaga Faaza Joseph Mary Bbuye akubirizza Bannayuganda okufuba okufuna Densite z'eggwanga basobole okutwalibwa nga Bannayuganda abatuufu.\nBino okubyogera abadde ayigiriza mu kitambiro ky'e missa ekibadde ku lutikko e Lubaga leero nga muno yabatirizaamu n'abaana 32.\n"Abantu bwe babagamba okugenda okwewandiisa okufuna densite, bakitwala ng'ekyokuzannya ne bagayaala.\nWabula ekintu kino kikulu nnyo kubanga kye kiraga nti ensibuko yo eri mu Uganda. Toyinza kugenda ng'ogamba nti ndi Munnayuganda nga tolina kiraga era mwe mbakubiriza okugenda okwewandiisa mufune densite ezo." Bbuye bwe yabakubirizza.\nYayongeddeko nti eno ye nsonga lwaki mu Kleziya e Lubaga mulimu bendera ssatu okuli eya Paapa eraga obukatoliki, eya Uganda eraga nti abakatoliki abava mu Uganda n'eya Buganda eraga nti Kleziya eri mu kitundu kya Buganda.\nBbuye era yasabye abantu okulekeraawo obusosoze mu ddiini ne mu mawanga, n'agamba nti Katonda tasosola era ffena twenkana mu maaso ge.\n"Muleme kwenyooma olw'amawanga gye muva ate muleme kusosola nakunyooma bantu bwe mutasoma ddiini emu kubanga Yezu bwe yali yeeyoleka yeeyolekera abantu bonna awatali kusosola." Bbuye bwe yategeezezza.\nYasabye abazadde abaabatizza abaana okubeera ekyokulabirako eri abaana bano mu bigambo nemu bikolwa basobole okukula nga baabuvunaanyizibwa ate abatya Katonda.\nAb''e Kasokoso bakalambidde ku by''okusigala ku ttaka\nPoliisi ekutte eyeeyita ow'ekitongole kya NDA\nMamerito awera kufaafaagana n'abaamukozeeko efujjo e Kasokoso


Bukedde Online - Akkirizza okuzza obukadde 7,800 ezaali ez'akasiimo k'abakozi\nAkkirizza okuzza obukadde 7,800 ezaali ez'akasiimo k'abakozi\nBebe Cool adduukiridde omwana bazadde be gwe baatonnyeza obuveera\nKattikiro atandise ku ttoffaali ly'okukula...\nAdded 24th June 2015\nMunnamateeka agenze mu Palamenti n’akkiriza nga bwe yeekomya ensimbi z’akasiimo k’abakozi eziwera obukadde 7,800, ne yeeyama okubuzza mu ggwanika ly’eggwanga.\nBya Steven Musoke\nKino kiddiridde ababaka ba palamenti okukunya munnamateeka Bob Kasango aludde ng’alumirizibwa okwekomya ensimbi ezaali ez’okusasula abaaliko abakozi ba Gavumenti.\nMunnamateeka Bob Kasango eggulo yatunuulidde ebikalu mu kakiiko ka Palamenti akalondoola ensaasaanya y’ensimbi za Gavumenti gye yabadde agenze okwennyonnyolako ne banne ku nsimbi zino oluvannyuma n’akkiriza okuzizza.\nSsentebe w’akakiiko kano, Alice Alaso mu kusooka yayanjulidde ababaka ebimu ku bintu ebiri mu alipoota y’omubalirizi w’ebitabo bya Gavumenti omuli obuwumbi 15 obwaweebwa bapuliida abaali mu musango gw’abakozi abaawaabira Gavumenti nga babanja akasiimo.\n‘‘Obuwumbi 15 zaasasulwa kyokka tewali biwandiiko biraga nsaasaanya ate nga ne kkampuni ya bannamateeka eyasasulwa mu kiseera ekyo teyaliiwo mu mateeka,’’ Alaso bwe yategeezezza.\nWabula Munnamateeka Kasango bwe yasabiddwa okwewozaako n’ayogera ebintu bingi ababaka bye baagambye nti tebikwatagana okuli okubannyonnyola nti ye wadde yali asabiddwa okuyingira mu musango guno, teyalabikako mu kkooti ebiseera byonna bye yagendayo, omulamuzi teyaliiyo olwo ne beewuunya lwaki ate yasasulwa ssente ezo.\nYasoose kubategeeza nga bwe yali awolereza abakozi ba Gavumenti abaawummula 6,933 nga baagala Gavumenti ebawe akasiimo ate olwazzeeko ne yeetema engalike nti baali 6,339 nga ku nsimbi obukadde buna n’ekitundu buli muntu ze yafuna oluvannyuma olw’okuwangula omusango kwavaako ebitundu 30 ku buli 100 ezaasasulwa balooya.\nMu kiseera kino ababaka baabadde bamubuuza ebibuuzo eby’okumukumu ebyatuuse n’okumuggya mu mbeera era gye yawunzikidde ne yeeyama okuzza ssente zino.\nWabula yasabye akakiiko kalongoose erinnya lye nti wadde bamusibako okubulankanya ensimbi zino zaali zize nga yali azikoleredde okusinziira ku bye baali bakkaanyizzaako n’abakozi bano ng’omusango gutandika nti era okuzizza akikoze lwa kulongoosa mulimu gwe.\nMu 1998 abaaliko abakozi mu Gavumenti beekubira enduulu mu kkooti nga baagala baweebwe ez’akasiimo, omusango ne gusinga Gavumenti, kkooti n’eragira basasulwe obuwumbi 30 kyokka balooya baatwalako obuwumbi 15.\nAkkirizza okuzza obukadde 7,800 ezaali ez’akasiimo k’abakozi\nOmulabirizi Kisekka awabudde ku lunaku lwa Ssekukkulu\nNgâ€™enda kugatta Mubajje ne Kayongo - Museveni\nKkooti eyatta abantu 2 kkooti y'amagye emusibye emyaka 30\nBy'osaana okumanya ku kusinda omukwano\nSsenga wa Bukedde akuleetedde engeri gy'oyinza okukakkanya omwagalwawo ng'anyiize\nEnsonga lwaki omukazi omufumbo talina kusuulirira ensonga z'ekisenge


Mulekere awo okukozesa amaanyi agasusse ku Bobi Wine, Aol Ochan - Watchdog Uganda\nAKULIRA oludda oluvuganya mu Palimenti Betty Aol Ochan alabudde ekitongole kya Poliisi okukomya okukozesa amaanyi agasukkiridde ku mubaka wa Kyadondo East Robert Kyagulanyi Ssentamu kyagambye nti kuba kumumalako ddembe lye nga omuyimbi ate nga mukulembeze.\nOchan agamba nti Poliisi elina okukyusamu mu ngeri gyekwatamu abakulembeze kubanga olunaku lwe ggulo omubaka Kyagulanyi teyagenze ku Poliisi gye yabadde alina okutwala ekiwandiiko saako n’okwogeramu n’abakulira Poliisi ku ngeri gyatulugunyizibwamu nga kwotadde okumugaana okuyimba.\n“Kati omubaka ono alina ekitundu kyakiikirira kyokka eggulo bamutangidde okufuluma amakaage era n’okuteesa mu lukiiko lwe ggwanga olukulu abantu be gye bamutuma teyagenze, ebyo tulina okubilwanyisa” Ochan bwe yagambye.\nOkwogera bino yabadde akyaliddeko omubaka Kyagulanyi mu makaage agasangibwa ku kyalo Magere mu Wakiso, oluvanyuma lwa Poliisi okusibira mu makaage nga takkirizibwa kufuluma, abakulira Poliisi kye bagamba nti bamukuuma okumutangira okuzza emisango okusinziira ku mwogezi wa Poliisi mu Kampala ne miriraano Patrick Onyango.\nOhan abadde awerekeddwako ababaka okuli Odong Otto, Barnabas Tinkasimire nabalala.\n‘You are stupid to believe anything that comes out of Diamond Platinum’s mouth - Zari Hassan


2 Abakkolinso 7 LCB - Abaagalwa, nga bwe tulina ebisuubizo - Bible Gateway\n2 Abakkolinso 7\n7 (A)Abaagalwa, nga bwe tulina ebisuubizo ng’ebyo, twetukuze mu buli kintu ekyonoona omubiri n’omwoyo, nga tutuukiriza obutukuvu mu kutya Katonda.\nEssanyu lya Pawulo\n2 (B)Mutuggulirewo emitima gyammwe, kubanga tewali n’omu gwe twasobya. Tewali n’omu gwe twakyamya. Tewali n’omu gwe twali tulyazaamaanyizza. 3 (C)Bino sibyogera ng’abasalira omusango, kubanga nabategeeza dda nti, Mulina ekifo mu mitima gyaffe, nga tubeera balamu ffenna era nga tufiira wamu nammwe. 4 (D)Mbeesiga nnyo, era mbeenyumiririzamu nnyo; muŋŋumizza nnyo omwoyo ne mundeetera essanyu lingi wakati mu kubonaabona kwange.\n5 (E)Bwe twatuuka mu Makedoniya tetwasobola kuwummulako, nga twetooloddwa ebibonoobono ebya buli ngeri, ebweru nga waliyo entalo ate munda mu ffe nga tutidde. 6 (F)Naye Katonda agumya abo ababa batendewereddwa, n’atuzzaamu amaanyi olw’okutuuka kwa Tito. 7 Okujja kwe si kwe kwokka okwatuleetera essanyu, naye n’amawulire agafa gye muli, ge yatuleetera n’engeri ennungi gye mwamwanirizaamu, ne bwe yantegeeza nga bwe mwali mwesunga okujja kwange, n’ennaku gye mwalina bwe mwategeera nga sikyazze, n’obunyiikivu bwammwe, ebyo ne binnyongera essanyu!\n8 (G)Kuba bwe kiba nga ddala ebbaluwa gye nnabawandiikira yabanakuwaza, sikyejjusa; wabula ddala nkyejjusa, kubanga ebbaluwa eyo yabanakuwazaamu ekiseera kitono. 9 Kaakano nnina essanyu, si lwa kubanga yabanakuwaza, naye lwa kubanga mwanakuwalira ekibi ne mwenenya, ne Katonda n’alaba okunakuwala kwammwe muleme okufiirwa ekigambo kyonna ku lwaffe. 10 (H)Kubanga okunakuwala okw’okwenenya eri Katonda kuleeta obulokozi, era tekuleeta kwejjusa; naye okunakuwala okw’ensi kuleeta kufa. 11 (I)Kubanga laba okunakuwala okwo Katonda kw’asiima kwabaleetera okwewala bino: okufuba ennyo, n’okwennyonnyolako, n’okusunguwala, n’okutya, n’okwegomba, n’okufuba ennyo okwenenya, n’okuwalana eggwanga. Mwakola kyonna kye musobola okulongoosa ekyasoba. 12 (J)Kale newaakubadde nga nabawandiikira ssawandiika ku lw’oyo eyakola ekibi, newaakubadde oyo gwe bakikola, wabula lwa kunyiikira kwammwe eri Katonda ku lwaffe. 13 (K)Noolwekyo ebyo byatuzzaamu endasi.\nBwe twaddamu endasi, tweyongera nnyo okusanyuka olw’essanyu lya Tito, kubanga omwoyo gwe gwawummuzibwa mmwe mwenna. 14 (L)Obanga nnenyumiriza mu kigambo kyonna ku lwammwe, temwanswaza, naye byonna nga bwe twabibategeeza bwe biri eby’amazima, era n’okwenyumiriza kwaffe ku Tito nakwo ne kuba kwa mazima. 15 (M)N’okwagala kw’alina kweyongera nnyo gye muli ng’ajjukira okugonda kwammwe mwenna, nga bwe mwamusembeza n’okutya n’okumussaamu ekitiibwa. 16 (N)Bino byonna bindeetera essanyu lingi, era mbesigira ddala.\n7:1 : 2Ko 6:17, 18\n7:2 : 2Ko 6:12, 13\n7:3 : 2Ko 6:11, 12\n7:4 : 2Ko 6:10\n7:5 : a 2Ko 2:13 b 2Ko 4:8 c Ma 32:25\n7:6 : a 2Ko 1:3, 4 b nny 13; 2Ko 2:13\n7:8 : 2Ko 2:2, 4\n7:10 : Bik 11:18\n7:11 : nny 7\n7:12 : a nny 8; 2Ko 2:3, 9 b 1Ko 5:1, 2\n7:13 : nny 6; 2Ko 2:13\n7:14 : a nny 4 b nny 6\n7:15 : a 2Ko 2:9 b Baf 2:12\n7:16 : 2Ko 2:3\n2 Abakkolinso 6\n2 Abakkolinso 8


ESSIGA LYA MWANJE ENNONO – EKIKA KY'ENGO\nAKASOLYA K'EKIKA KYENGO\nMINISITULE Z'EKIKA KYAFFE\nAMASIGA N'EMITUBA EGYETUUKIRA\nENGO MUBUGANDA N'EUGANDA\nButesaasira House Headquaters\nEngo Education Fund\nOKUKYAALA KWA JJAJA FFE\nESSIGA LYA MWANJE ENNONO\nOMUTUBA GWA BANDA ENAKIGALALA\nESSIGA LYA KAVUMA E DDAJE\nOMUTUBA GWA NAKATANZA ENAKUKUBA\nJJAJA W'ESSIGA LYA NAMUYIMBA NGA ATUUZIBWA KUNTEBE\nOKUKYALA KW’OWAKASOLYA K’EKIKA KY’ENGO – OMUTAKA MUTESAASIRA KU SSIGA LYA MWANJE E NNONOMAGONGA MU BUSUJJU NGA 17-06-2017:\nKu Lwomukaaga nga 17-06-2017. Ab’essiga lya Mwanje e Nonno Magonga mu Busujju nga bakulembeddwamu Omutaka Mwanje\nomukulu w’essiga lino b’akyaza Ow’akasolya Omutaka Keeya TendoNamuyimba II Mutesaasira ku butaka bw’essiga mu Lubiri lwa Kabaka Kintue Nnono Magonga mu Busujju. Guno gwe gumu ku mikolo Jjajja Mutesaasira gye yatandika ng’alambula bazzukulu be, n’abakulembeze abalala ku Masiga n’emituba egy’etuukira mu kika. Kino ky’atandikira ku Ssiga lya Nakabambagiza e Nalugamba mu Busujju nga 13-05-2017, n’ewa Namuyimba e Kibuye mu Kyaddondo nga20-05-2017.\nOmukolo gw’atandika n’okwaniriza Omutaka Mutesaasira ku Lubiri lwa Kitaawe Kabaka Kintu ng’abamwaniriza b’akulemberwamu mutabani we Mwanje omukulu w’olubiri luno awamu n’essiga – wano yawandiika mu kitabo ky’abagenyi era n’atandika okulambula ekifo. Omutaka Mutesaasira yatuukira ku Lusisira lw’ebyobulamu olw’akubibwa mu Lubiri ku lunaku olwo nga luno lw’akulemberwamu Omukungu W’ebyobulamu mu kika ky’engo Omusawo Namwanje Harriet. Omutaka era yalambuzibwa ebifo ebimu mu Lubiri ng’ekigwa, ekibira n’ebifo ebirala. Abagenyi oluvannyuma b’atuula mu weema ez’ategekebwa omukolo ne gugenda mu maaso n’okuyimba: oluyimba lwe ggwanga, ekitiibwa kya Buganda n’oluyimba lw’ekika nga bwerulambikiddwa wammanga.\nOLUYIMBA LWE KIKA KY’ENGO:\nYe Ffe Abaana Ba Buganda Abazirango Tutuuno Tuze Butesagga Tuwera Okuzimba Buganda Enywevu Naggwano Okukira Ensi Zonna Zewaasanze!\nObutaka Bwe Kika Kyaffe Buli Butesaasira Butambala E Bukesa Gye Tuva.\nAkabbiro Kasimba Abaana N’abazzukulu Mbabulidde Ku Kika Kyaffe!\nFfe Abazirango Katukole Nga Tukuza Buganda Ensi Yaffe.\nJjajja Mutesaasira Twesiimye Nnyo Kulembera Ekika Kyaffe!\nEbitaguju Ab’engo Tetulya! Tukitendeke N’abaana Bamanye Nti Okuva Edda N’edda Ab’engo Tukola N’amaanyi Okw’ezimba Mu Nsi Yaffe!\nMu Mirimu Gya Buganda Emikulu, Ye Ffe Abagirinnya Wonna Mukimanye – Okwalula Abaana Beŋŋoma Mulimu Gwa Kika Omutongole Gwe Twaweebwa!\nKatonda Ow’obuyinza Tukuwongera Ekika Kyaffe, Obukuumi N’obugabirizi Bwo Bitubengako Bonna Abazzukulu Ba Mutesaasira Mu Nsi Yonna!\nNze Okwagala Buganda Ku Mutima Tekinkakwa Kuba Eno Nsi Yange – Kalimikansinjo – Beene – Nannyinimu Wangaala Ofuge En’ensi!\nJjajja Mutesaasira yawerekerwako ab’amasiga n’emituba bano wammanga:\nAkulira ab’amasiga ow’essiga Kalyango e Buvvi – Omutaka Kintu Samuel\nOw’essiga lya Namuyimba e Kibuye mu Kyadondo\nOw’essiga lya Nakabambagiza e Nalugamba mu Busujju\nOw’essiga lya Banda e Nakigalala mu Busiro\nOw’essiga lya Serukulubambaza e Ntolomwe mu Kooki\nOw’omutuba gwa Ssegiriinya e Lubanja mu Ssingo\nOw’omutuba gwa Kiwedde e Mpongo mu Gomba\nOmumyuka wa Katikkiro w’essiga lya Kavuma e Dajje mu Busujju – omuwandiisi w’olukiiiko lw’abamasiga mu kika ky’engo.\nABAYOGERA KU MUKOLO GUNO BE BANO WAMMANGA:\nKatikkiro W’essiga Lya Mwanje E Nnono – OmwamiKeeya Robert:\nYayaniriza abagenyi n’ayanjula Olukiiko olukulembera Essiga lya Mwanje e Nnono nga kuliko abantu abalala mukaaga nga be bano wammanga:\nNakyejwe Mawulisiya – Wa Bakyala\nSsinabulya Godfrey – Muwandiisi\nDr. Godfrey Sseruwu – Mawulire\nOmutaka Mwanje – Muwanika\nKalyango Godfrey (DEO – Gomba) – Mukiise ku Lukiiko luno\nSsinabulya Robert – Mukiise ku Lukiiko luno.\nOmukungu Kalyango Balireete – Minisita Wa “Protocol” Mu Kika:\nYayaniriza ba Jjajja ab’amasiga, abakungu mu kika n’abazirango bonna.\nYakulisaayo Jjajja Mutesaasira emitala wa Mayanja gye yakiikirira Buganda mu nkuŋŋaana mu Amerika.\nYategeeza Abazirango nti Jjajja wakutuuka wansi eri Abazirango bonna.\nYategeeza ng’omutaka Mutesaasira gy’anaddamu okukyala oluvannyuma lw’omukolo guno nga 16 – 07 – 2017 ku Mutubagwa Banda e Nakigalala mu Busiro.\nYayanjula abakulembeze mu kika abaliwo ku mukolo guno nga be bano wammanga:\nKatikkiro w’ekika – Omukungu Steven Kabugu\nOmumyuka wa katikkiro w’ekika asooka – Omukungu Bomboka Kakumba Lawrence\nOmukubiriza w’enkiiko (Speaker) – Omukungu Mwanje Ishaak “Musomesa”\nOmuwandiisi – Omukungu Ssegiriinya John Baptist\nOweby’ennono – Omukungu Kiriibwa Mukasa\nOw’ebyobulamu – Omukungu Omusawo Namwanje Harriet\nOweby’entambula – Omukungu Lubowa Ramathan\nOmuwanika – Omukungu Mwanje Felix Ssemuju\nOwa Bakyala – Omukungu Hajjati Namazzi\nOmukunzi W’abazirango – Omukungu Lubowa Mathias\nOw’abavubuka emizannyo n’okwewummuza – Omukungu Mwanje Saad\nOwamawulire – Omukungu Kadduukirizi\nOwebyobulambuzi – Omukungu Godfrey Keeya Kavuma\nKatikkiro W’ekika eyawummula – Omukungu Teruggwamaddu Kavuma\nMinisita wa “Protocol” – Omukungu Kalyango Balireete\nOmukungu era yayanjula bazadde be n’aboluganda beyayita nabo kw’olwo.\nYategeeza abazirango ensonga lw’aki Jjajja Mutesaasira yali akyalira amasiga n’emituba egy’etukira;\nOkumanya abazzukulu gye bava.\nOkumanya abamasiga gye basibuka.\nOkulaba obukiiko obukulembera amasiga n’emituba.\nOkumanya ensonga z’ettaka ly’obutaka bwa masiga bwe ziyimiridde.\nOkumanya eby’afaayo by’essiga.\nOkumanyagana n’okumalawo obukuubagano.\nYayanjula Namutayiika W’ekika n’asaba “Omukubiriza W’enkiiko – Speaker” amwogereko.\nOmukungu Mwanje Ishaak Musomesa – Omukubiriza W’enkiiko (Speaker):\nYayaniriza abamasiga, abakulembeze, abazirango bonna n’abagenyi.\nYebaza Omutaka Mutesaasira olw’okubakwasa Katikkiro abakozeemu omulimu ng’abakulembeze mu kika.\nYategeeza nga bwe bakwasibwa obuvunannyizibwa ne batuula ne bakola Namutayika W’ekika (WorkPlan)ya mwaka mulamba.\nYategeeza ng’olukiiko lwa bakulembeze bwe lutuula emirundi ebiri buli mwezi, n’asaba abazzukulu bajumbire mu lw’abazzukulu olutuula buli Lwamukaaga Olusooka mu Mwezi babawe amaanyi.\nYategeeza ng’embalirira bw’eri yamugatte gwa bukadde 161n’asaba abazzukulu bakwatire wamu.\nYayanjula akatabo “MUZIRANGO” omuli embalirira yonna nga kano kasangibwa ku Tavern Woods e Lubaga oba ku Ofiisi ya Jjajja Mutesaasira ku Bulange ku Mutwalo Gumu (10,000/-).\nYasaba buli Muzirango aweeyo Emitwalo Ebiri (20,000/-) buli mwaka mu nsawo y’ekika.\nYayanja Emunnyenyeso y’ekika:\n“Ekika Ekikulakulana, Eky’eyagaza Banyinikyo N’okwegombesa Ebika Ebirala!”\nYategeeza ab’aliwo nga; ebyenjigiriza, obulimi n’obulunzi bwe giri egimu ku miramwa emikulu mu kika.\nYategeeza ng’ekika bwe ky’agala okukola ebintu ebinene nga bbanka gye bujja mu maaso.\nYajukiza Abazirango ng’emipiira gy’ebika bwe gy’ali ginatera okutandika nga Engo yali yakusamba n’Akasimba nga 12-08-2017 n’abasaba babeeyo bawagire ekika.\nOluvannyuma abaana b’Omugenzi Yekosofati Kavuma Gambakubaana eyali Katikkiro w’ekika ky’engo ku Mulembe gwa Mutesaasira Omubuze Henry Namuyimba I basanyusa abagenyi n’amazina ag’ekinnansi.\nKatikkiro W’ekika Ky’engo – Omukungu Steven Kabugu Ddungu:\nYayaniriza abagenyi ne baJjajja abamasiga.\nYakulisaayo Omutaka Mutesaasira emitala wa Mayanja.\nYebaza ab’amasiga Jjajja Mutesaasira gye yali yamala okukyala.\nYebaza abakungu abakulembeze mu kika.\nYakaatiriza entuula z’olukiiko lw’abazzukulu olutuula buli Lwamukaaga Olusooka mu Mwezin’asaba bazzukulu ba Mwanje e Nnono bajumbire enkiiko.\nYakaatiriza embalirira ya 2017 n’okuwanirira ensawo n’Emitwalo Ebiri (20,000/-) buli mwaka buli Muzirango. Mu kyo n’asaba ekika kikoppe ekiri mu Kkanisa ya Yuganda ekya “KIDO” buli saabiti okufuna ssente.\nYategeeza nti abakungu tebakoze lw’akuba tebalina nsimbi zikola mirimu. Yasaba buli Ssiga N’omutuba ogw’etuukira lireete Obukadde Obubiri (2,000,000/-) obwa basalirwa okuyamba okutambuza emirimu gy’ekika.\nOmukulu W’essiga Lya Mwanje E Nnono Mu Busujju – Omutaka Mwanje Francis Balimuttajjo III:\nKatikkiro w’essiga yeyayita Omutaka Mwanje ayogereko eri abagenyi be.\nOmutaka Mwanje yatandika nakwanjula kita kyamwenge eri Jjajja Mutesaasira.\nYayaniriza Omutaka Mutesaasira , ab’amasiga, n’abagenyi abalala bonna.\nYayanjulira Jjajja ekiwandiiko nekimusomerwa Omuwandiisi w’ekika Omukungu John Baptist Ssegiriinya nga bwekirambikiddwa wammanga:\nOKWOGERA KW’OWESSIGA MWANJE E NNONO –BUSUJJU.\nMwanje e Nnono ye mutaka w’essiga lya Mwanje e Nnono mu kika ky’engo era y’abeera mu Lubiri lwa Jjajja we Kintu. Oluvannyuma lw’okumulekamu Jjajja we Kabaka Kintu n’abula! Omutaka ono y’atuukirwako emirimu gyona egikolebwa mu Lubiri omwo.\nTeri nsonga yonna ekolebwa mu Lubiri nga Mwanje tamanyi. Era Mwanje aliko kati nga wa Makumi Ana Mwomu (41) ye Mwanje Francis Balimuttajjo III. Yafuna obwa Mwanje oluvannyuma lwa kitaawe okufa, namubikako akabugo era taddayo kumulabako yadde omuzikako kubanga aba afuuse Mwanje – Omulangira Omukulu mu Lubiri lwa Kintu nti entebe ya Mwanje tesula nga Mwanje taliiko!\nOluvannyuma yakolwako emikolo egimunyweza ku ntebe y’obwa Mwanje nga ennaku z’omwezi 29/8/2014.\nEkyenjawulo ekiriwo Omutaka Mutesaasira y’akakasa Mwanje kubwa Mwanje, ate naye Mwanje n’akakasa Taata we Mutesaasira kubwa Mutesaasira ku Kasozi Munywa.\nBano be baJjajja ba Mwanje Francis Balimuttajjo III okuva ku Mwanje Kabaka Kintu gweyaleka mu Lubiri lwe:\nMwanje Ssennono Kattoto\nMwanje Ddunda Kintu\nMwanje Lubowa II\nMwanje Lubowa III\nMwanje Semuju Maganda\nMwanje Yalaba Muganyi\nMwanje Mukasa Nkwanga\nMwanje Konde Ssemwezi II\nMwanje Lubowa IV\nMwanje Kintu Kulembera\nMwanje Kinandi Mukasa\nMwanje Kinyama Katakula\nMwanje Balimuttajjo I\nMwanje Ssebbaale Kyerogoza\nMwanje Yosefu Zemengo Kaddu\nMwanje Yosefu Balimuttajjo II\nMwanje Kalooli Kavuma\nMwanje Francis Balimuttajjo III\nBano ba Mwanje baziikibwa Nnono mu kifo kye bayita Munnassirye era baayitangawo kubataka Munnassirye.Ku Nnono tekwazikibwangako muntu yenna okujjako ba Mwanje.\nKale no Omutaka Mwanje yaberanga mu Lubiri ne Jjajjawe Kabaka Kintu ne Muwalawe Nakintu era Mwanje ye Ssaabalangira We Miziro Gya Baana Ba Kintu. Emiziro nga; Engo, Empologoma, Embwa, Akasimba nemirala.\nKale no Kintu bweyamala okuzza omusango gw’okufumita Kisolo effumu yaddukira mu nju ya muzzukulu we Mwanje era n’amukweka.Bwebwazibanga, Mwanje yafunanga ewalala n’akweka Jjajjawe. Mwanje yalagiranga abakyala be yesiga okufumba emmere nebagiteeka mu bibbo ne bagimuwa nagitwalira Jjajjaawe Kintu gyeyali amukwese. Bwewayitawo ekiseera nga Kabaka Kintu ayagala okw’eyongerayo, yayita abantu bonna ab’ali mu Lubiri n’abagamba ono gwe mbalekedde abakuume, nga bwankuumye namwe bw’aba abakuuma era akuume Olubiri lwange, mumuwulirizanga, ne mutuula ne Muteesa ku ky’aberanga abagambye.\nBweyamala ekiseera nga takomawo mu Lubiri Mwanje nayita Abataka, omwali n’abakulu be bika ne basaako ku Namulondo Omulangira Chwa Nabakka era Mwanje olw’okuba ye yali Ssaabalangira Jjajjawa Buganda yeyasumika eddiba ly’engo n’ekifundikwa ky’olubugo nga Kabaka.Era Mwanje namulagira (Chwa Nabakka) ng’afuuse Kabaka agende akube e Kibuga wonna wayagala.\nYamukwasa Omutaka Namakaaga amuwerekereko, mu kifo kya Mwanje. Yakuba ekibuga ekyasooka ku lusozi Bantwala e Magonga awo Mwanje namulagira yeyongereyo bweyava ku Bantwala n’akuba e Kibuga e Bbimu mu Busiro awo we yasinziira nawa Namakaaga ekyalo Bugimba.Era Kabaka Chwa n’agamba Namakaaga nti okuva kati gwe Jjajjange sikyadda mabega.\nEssiga lya Mwanje gw’asooka kuba Mutuba ogw’etuukira ku Kasolya.Naye ky’ava ku Kabaka omu okusiima Mwanje olw’okukola obulungi emirimu mu Lubiri awo Kabaka n’alagira Mutesaasira ow’akasolya mu kika kyengo eyaliko – Mwanje amufuuleow’essiga. Era kati Ssiga kkulu eriwedde emirimu nga kati lirina Emituba Kumi Nebiri (12) ne Nnyiriri Bbiri (2) ez’etuukira nga bye bino:\nKyerunze – Namayovu\nKawenda – Kyabayuma Nakaziba Ssingo\nNyenya – Nakabago Mukono\nKyukyu – Bugerere\nKyesingo – Maya Busiro\nByuma Kiteezi Namba 5 – Gombe Butambala\nKweyaga Mukasa – Buleesa Busujju\nNkonde – Bulemeezi\nNgabompya – Kasubi Kampala\nNkusamukire – Bulemeezi\nKanaguluba – Kyamujobe Lukenene Ssingo\nKawumunta – Kanyike Kibisi Mawokota\nOlunyiriri Lwa Malende nga guno gwali mutuba naye gw’afunamu obuzibuzibu netuguyimiriza gumale okw’etereeza.\nOlunyiriri lwa Ssebbaale Kyerogoza – Luno lweruvaamu ow’essiga Mwanje ne Ssaabalangira w’essiga era luno lw’etuukira butereevu ku Ssiga waggulu.\nEbyo by’ebitonotono ku byafaayo bya Mwanje.\nAte bino bye bika ebikulu ebyasigala ku Kabaka Kintu era eby’obuwangwa, era byebikuuma e Nnono y’obuganda mu bufunze be bataka n’abazaana ab’emikolo mu Lubiri lwa Kabaka Kintu era basiigibwayo busiigibwa Bakabaka n’abataka baJjajjaabwe ab’obusolya oba ow’essiga nebabakwasa Omutaka Mwanje mu Lubiri era y’abakulira mu mirimu gy’abwe gyebakola mu Lubiri.\nMwanje owe Magonga Nnono\nBakazi Lwendo / Nnalinya\nKisolo ow’engonge e Bweza\nKakulukulu ow’oLugave e Busenya Malangala\nSsebuccu ow’enkima – Malangala\nKiwutta ow’embogo Naluguma\nKalibbala ow’enseenene e Bbala Nsiisi\nSsesanga ow’enjovu e Ntonyeze\nSsekyondwa owe Ngabi Nandwagudde\nMabingo owe Kkobe Buzimwa\nKafuuma owe Nnyonyi e Bufuuma\nKawungu owe Ffumbe e Buwungu\nMubiru Bakka owe Mamba – Buwaya\nKatatta owe Kibe – Mabanga\nKasonseka ow’omusu Kanyana\nGguluddene ow’embwa e Kiggwa\nNakabambagiza ow’engo – Nalugamba\nLutaaya owe ŋŋonge – Bongole\nBwoya ow’enkima – Mubango\nKitakula ow’engo e Buvvi\nNamakaaga ow’engo e Bugimba\nKatangaaza ow’empindi e Kyaggwe\nEmirimu abo bonna gyebakola mu Lubiri, Mwanje agimanyi bulungi era teri n’omu gw’atamanyi mulimu gwe.Tetusobodde kugirambulula, tulina kyetwewaze.Era bano balina webakoma mu mirimu gyabwe era balina ne webatatuuka mu Lubiri. Emikolo egisigadde egyenkomeredde gikolebwa Mwanje ne Nnalinya era bebamanya ekisembayo mu Lubiri!\nBino by’osomye tebivudde mu mutwe gwa Mwanje Balimuttajjo III Francis wabula bivudde mu bitabo ebizze biwandiikibwa okuva emabega nga bijja bidiringana era nebikuumibwa baJjajja ba Mwanje ababaddewo era bino bivudde mu kitabo ekyasembayo ekyawandiikibwa mu 1849.\nOW’ESSIGA E NNONO\nOluvannyuma Mwanje yayanjula ab’emituba ne Ssaabalangira w’essiga eri Mutesaasira:\nSsaabalangira w’essiga – Ssaalongo Lwanga Balimuttajjo\nMwanje John – Myenya e Nakabago Mukono Kyaggwe\nWampamba Ssennono Lubowa – Ccucu e Kyampisi Bugerere\nSsebuwufu Fred Kavuma Gambakubaana – Kyerunze e Namayumba\nKintu Fulgensio – Kawumunta Kintu e Kanyike Mawokota\nSsenabulya Godfrey – Kweyaza Mukasa e Bulesa Busujju\nJohn Lubowa – Mabombya\nOluvannyuma Mwanje yayanjula Abataka eri Mutesaasira:\nOmutaka Kiwutta e Naluguma (Mbogo) – Asiigibwayo Kasibante\nKalibbala Ow’enseenene e Nsiisi\nKisolo ow’eŋŋonge e Bweza\nKyebuzibwa – Akuuma Kabaka w’alengerera ewa Kintu.\nMwanje yategeeza Omutaka Mutesaasira nga Olubiri bwe lutudde ku Yiika 39 agatasibwako Liizi.\nEbisoomoza mu Lubiri Lwa Kabaka Kintu e Nnono:\nMwanje yayanjulira Mutesaasira ebimu ku bisoomoza mu Lubiri:\nEbibira biweddemu, abantu b’eyambisa ekibira ky’omu Lubiri okutyaba enku n’emirimu emirala nga bano okusinga baluganda abatagaanika.\nAbantu ab’enonyeza ebyabwe basumbuwa Olubiri. Waliwo abajja nga bagamba nti Kabaka Kintu yabatumye eri Mwanje – Muzukulu we ng’ate ye tasobodde kumwegambira. Wano weyategeereza nti Olubiri lukumibwa ab’obusaale babiri.\nYaloopa abanaabira mu Lubiri okw’eyambulula.\nYategeeza nti mu Lubiri mulimu abantu batono olw’ensonga ezo waggulu era nga Mwanje ne Nnalinya bokka be bali ku kakiiko k’olubiri ak’okuntikko.\nYalaalika nti mu Lubiri tebasuza! Oyo yena ab’alina ekimuleeta mu Lubiri agendanga misana kuba Olubiri lulina essaawa z’abagenyi.\nEbirungi mu LubiriLwa Kabaka Kintu e Nnono:\nOmutaka Mwanje Balimuttajjo III yategeeza Taata we Mutesaasira nti yatandika okubeera mu Lubiri mu 1999 era nga bino bye bimu kubirungi ebituukidwako:\nBasobodde okuzaamu ennyumba z’omu Lubiri.\nB’afuna ebyuma ebisaawa nga kati bagula mafuta omulimu negukolebwa.\nBasobodde okufuna emikwano egijja okuyambako.\nBagenda kuteekako akatimba ne geeti ku Lubiri.\nOmutaka Mwanje yawabula ku ky’amabaati ku Nnyumba z’omu Lubiri: Amabaati g’ateekebwako lw’akuba essubi terikyalabika, eriba lirabiseewo lyakulongoosa. Bw’atyo yasaba Jjajjawe Kabaka Kintu munda n’asaamu akasubi k’emikolo n’alyoka asaako amabaati kungulu.Emiriro egikumibwa ab’emitima emikyamu nagyo gyamuwaliriza okudda ku mabaati okusobola okugitangira.\nOkusiima kw’essiga Lya Mwanje e Nnono Magonga Busujju:\nOmutaka Mwanje wamu n’olukiiko olukulembera essiga b’asiima abantu ab’enjawulo abayambye ku ssiga lino mu kusoomozebwa kweriyiseemu nga be bano wammanga:\nOmutaka Omugenzi Henry Namuyimba I Mutesaasira; Olw’okulwanirira ennyo essiga lya Mwanje era n’asala amazima ku nsonga ez’aliwo.\nOmukungu Kavuma Teruggwamaddu (Okuva mu Ssiga lya Nakyejwe e Mabanda);okujjanga mu nkiiko ezatuulanga n’akangula ku ddoboozi ku basajja ab’ali b’esomye okusaanyawo essiga lyaffe.\nOmukungu Kalyango Balireete;Omuwandiisi w’ekyama ku mulembe gwa Mutesaasira Namuyimba I. Yakola bulungi n’akangula ku ddoboozi n’alwanirira essiga lya Mwanje e Nnono.\nOmutaka Kalyango e Buvvi (Samuel Kintu); Olw’okukubiriza obulungi olukiiko lw’abamasiga.\nOmugenzi Yekosofati Kavuma Kabubbu; Olw’obukulembeze obulungi obwa Katikkiro mu kika ky’engo. Tw’asiima nnyo munaffe gy’oli Omukama akukwatirwe ekisa owummule bulungi.\nKasibante Kiwutta e Nalugamba. Omulimu ogwakuweebwa mu Lubiri lwa Kabaka Kintu e Nnono – Ogukoze bulungi, tusiimye tusiimidde ddala.\nOmutaka Mutesaasira yasuubiza okutegeeza Omutaka Kayiira omulimu omulungi Kiwutta gw’akola mu Lubiri.\nBwoya e Mabango. Omulimu omunene gw’akoze mu Lubiri lwa Kabaka Kintu e Nnono. Ono akoze ku mirembe gya ba Kabaka Basatu; Chwa II, Muteesa II ne Mutebi II.\nNnalinya Wolubiri – Sarah Kagereolw’enkolagana ennungi.\nOmutaka Henry Keeya Tendo Namuyimba II – Olw’okutambuza obulungi ekika mu banga etono lyeyakamala.\nJjajja Mutesaasira yebaza ab’essiga lya Mwanje olw’okubawo ebirabo ebiwangaazi.\nOmutaka Mwanje yategeeza nga bwafunye obumanyirivu era ng’ekiviirako embiri okw’onooneka lye bbula ly’enkolagana wakati w’abo abali mu Lubiri.Wano Mwanje n’ayita Kalyango e Buvvi okw’ogerako eri Abazirango.\nOmukulu W’essiga Lya Kalyango E Buvvi Mu Busiro – Omw. Kintu Sam – Akulira Ab’amasiga Mu Kika Ky’engo:\nYayaniriza Omutaka Mutesaasira, Mwanje, abamasiga, Katikkiro n’abamyuka be, abakungu mu kika, Taata wa Mutesaasira, abataka b’emikolo, Ssaabalangira wa Mwanje, abalangira n’abambejja n’abagenyi bona.\nYategeeza nga Kabaka Kintu bwe yamusimbira Omutuba ku mazzi e Buvvi weyatuukira n’amusigamu ebintu eby’enjawulo abalala byebatanamanya.\nYategeeza olukuŋŋaana nga n’ewa Kalyango bw’eriyo ab’ebika ebirala.\nYayongerako nti e Nnono Kabaka Kintu weyafundikirira bye yali yatandika ng’anonooza kino nakiri.\nYategeeza bazzukulu ba Mwanje ng’abengo bwe bali Abalangira n’Abambejja. Era n’ayongerako nti teri Mulangira atali Wango!\nErinnya Kalyango liva mu Ngo Kabaka Kintu gye yasalawo okw’eddira nga yakajja.\nYebaza Omutaka Mwanje okukulembera obulungi n’amusabira ba Jjajjabe abasooka bamwongere amaanyi.\nYakubiriza ab’aliwo banyikire okwagala eby’obuwangwa bwabwe kuba bye birimu ekyama.\nY’ewunnya Kabaka Muteesa I eyaleeta eddiini n’akisa Omukono ng’eyiye temanyiddwa. Bw’atyo n’aggumiza nti eby’obuwangwa byebyasooka.\nKalyango yasomesa nti y’asimbira Gabunga Omutuba, Kabaka Buganda era y’avamu ekika ky’Akasimba.\nYategeeza nti e Nnono ky’ekifundikwa n’asaba tuleme kw’erabira gyetwava okusobola okutegeera gyetugenda.\nYebaza abaana ne bannyina ba Yekosofati Kavuma olw’okubeerawo. Yaloopa abaana olw’okwebalama enkiiko.\nYebaza Katikkiro eyawummula Teruggwamaddu Kavuma eyajja n’abaana n’abakubiriza (abaana) okujumbira ekika kuba kitaabwe amaanyi gagenda gakeewa.\nYayanjula abamasiga n’emituba egy’etuukira (abataka) ab’aliwo:\nNamuyimba e Kibuye Kyaddondo – Francis Lubowa\nKiseyeeye e Kawanga – Ssalongo Kavuma\nNakabambagiza e Nalugamba mu Busujju – Ernest Mwanje\nKiwedde e Mpongo\nBanda Balogo Ssemisambwa Basajjabatambule e Nakigalala mu Busiro – Ssinabulya Ssebanja.\nOmumyuka wa Katikkiro wa Kavuma e Dajje mu Busujju – Omuwandiisi w’olukiiko lwa bamasiga – Batume Mwanje Edward\nSsegiriinya e Lubanja mu Ssingo.\nOw’omutuba gwa Kayimba e Bongole Mawokota mu Ssiga lya Nakyejwe e Mabanda.\nOw’omutuba gwa Kakumba mu Ssiga lya Nakabambagiza e Nalugamba\nOmukiise wa Nkulo e Bwende – Ssemuju Mwanje\nYakulisaayo Omutaka emitala wa Mayanja.\nYayanjula Ngabompya – Omubonzi Wamaato (Emirundi Musanvu nga b’etaba mu mpaka z’amato ku lw’ekika). Bw’atyo n’asaba Katikkiro omuzannyo gw’amato guddemu okutukizibwa mu kika.\nYawabula omukubi w’omubala nti gubeera mu maaso g’abantu – ng’ono yali agukubira mu bukiika bw’abantu!\nYategeeza ab’aliwo nti yakuuma “Akalyango” – Kabaka Kintu mwe yayita ng’ajja okulya Obwakabaka.\nWano yayita Mutesaasira ayogereko eri Abazirango.\nOMUTAKA MUTESAASIRA – Keeya Tendo Namuyimba:\nOmutaka Mutesaasira yatandika n’okusaba akayimba k’eŋŋoma eŋŋanda n’asaba abazirango bona abagala okubiibya begazanyize ku mukolo.\nYatandika okw’ogera kwe n’okwolesa ennaku olw’abataali ku mukolo oluvannyuma lw’okuyitibwa Jjajjabwe Mwanje.\nYanyumiza ab’aliwo nti mu Amerika gye yali yakava, abaddugavu bayo b’egomba ffe ab’omu Afirika kubanga ffe tulina ennono n’obuwangwa. Bw’atyo n’asaba bazzukulu be baleme kubuzannyiramu era babutwale nga kintu kikulu awamu n’obukuuma.\nYayanja ebintu musanvu (7) ebifuga ensi:\nEttaka; N’asaba bakuume ettaka kuba kwekukolerwa ebirala.\nAbantu; Okukuuma ebiwandiiko olw’abantu abakungibwa neyebaza n’abajja ku mukolo.\nYasomesa nti ekika ye buli Muzirango. Bw’atyo n’akubiriza abazirango okuzaala.\nYabakubiriza bayigirize abaana empisan’olulimi lw’abwe. Luno lwamukaaga mu nnimi ezisinga okw’ogerwa mu Afirika. Tuyige okulwogera, okulusoma, n’okuluwandiika.\nYakubiriza Abazirango benyigire mu bukulembeze.\nYakubiriza Abazirango balabirire abaana n’okubatwala ku ssomero.\nYasaba akwate abajja mu ngalo nga bwe bawaayo ku lw’essiga lya Mwanje eryalina okuwaayo Obukadde Bubiri ku mbalirira y’omwaka 2017. Bano b’asonda Emitwalo Ana mu Gumu (410,000/-).\nYebaza Taata George William Keeya olw’okumutwala ku ssomero.\nYasabira abalwadde basuuke, yakubiriza abazirango okwagala baliranwa obutawuula mu ddiini oba byabufuzi. Na buli omu kyeyasaba ku Lusozi akifune. Yayongera okusabira abakyala bawasibwe n’abalenzi bafumbirwe emmere.\nOmutaka Mutesaasira yasaba buli Muzirango asimbe omuti mu sabiiti ya 22 Okutuuka Nga 28 Omwezi Gwomunana (8) 2017olw’okumujagulizaako amazaalibwa ag’aliwo nga 22–08–1982 n’olunaku Lwe Yatuuzibwa Ku Bwa Mutesaasira nga 26–08–2017.\nOmutaka yafundikira yebaza buli yajja ku mukolo.\nAba Yekosofati Kavuma b’ayita abazirango mu kusabira emyoyo gyabagenzi nga 12-08-2017 e Kabubbu ne beyama Emitwalo Asatu (300,000/-) ku Lwa Jjajjabwe Mwanje e Nnono.\nOmutaka Mwanje yayanjula ebirabo ab’emituba n’abazzukulu bye batonera Mutesaasira.\nOmukolo gw’afundikirwa n’ekyemisana nga Omutaka Mwanje agabula abagenyi be.\nABAKULEMBEZE B’EKIKA KY’ENGO\nAKASOLYA K’EKIKA KYENGO\nMINISITULE Z’EKIKA KYAFFE\nAMASIGA N’EMITUBA EGYETUUKIRA\nENGO MUBUGANDA N’EUGANDA\nJJAJA W’ESSIGA LYA NAMUYIMBA NGA ATUUZIBWA KUNTEBE\ncopyright reserved by ENGO CLAN designed by Kavuma David Ssuuna and powered by Harrison Kavuma\nJoin Ndimuzirango group


Bukedde Online - Owapoliisi atuuyanye mu gwa Kanyamunyu\nRev. Mwesigwa ebintu bimukyukidde: Bamututte...\nOMULAMUZI Steven Mubiru akiguddeko oluvannyuma lw’omuserikale wa poliisi eyabadde azze okulumiriza Mathew Kanyamunyu okutuuyana nga bamubuuza ebibuuzo.\nFelix Abura, omuserikale ku poliisi ya Jinja Road ye yattulukuse entuuyo nga bwe zikalaera y’abadde omujulizi owa 13 okulumiriza Kanyamunyu ne muganzi we Cynthia Munwangari mu musango ogw’okukuba omugenzi Kenneth Akena amasasi e Lugogo ku bigambibwa nti yakolobola mmotoka yaabwe.\nOmulimu gwa Abura gwali gwa kugenda awaali ettemu e Lugogo okumpi n’ekibangirizi kya UMA n’ekibanda kya Malik n’akuba maapu y’ekifo.\nYazze ne mmaapu ng’eraga awaali ettemu n’ekifo mmotoka ya Kanyamunyu n’eya Akena we zaali kyokka maapu yabaddemu ebirumira.\nOluguudo awaali ekiweta, mmaapu tekiraga, awali ekyambuka nga tekiraga, teraga buwanvu bwali wakati w’ekibanda ky’emmotoka ne ku UMA n’ettemu we lyali ate era teyapima bbanga lyali wakati w’emmotoka ya Akena ne Kanyamunyu.\nYasoose kugamba nti mmaapu yagikuba kiro nga November 12, 2016 n’addayo nga November 14 yeetegereze bulungi kyokka yabikyusizza n’agamba nti waliwo eyamutegeeza nti alina omukyala eyalaba nga Kanyamunyu akuba essasi gwe yali agenze okunoonya.\nOmulamuzi yamubuuzizza oba yaddayo okukuba mmaapu eyo oba yanoonya omukyala gwe baali bamugambye kyokka Abura yabuliddwa eky’okuddamu.\nBwe yabuuziddwa ensonga eyamulesaayo ebintu ebimu ku mmaapu yagambye nti yabyerabira.


EMU ku nkola ya minisitule y'ebyenjigiriza gyekozesa okulaba ng'esitula omutindo gw'ebyenjigiriza n'okugukuuma ya kukyusa basomesa. Kino kikolebwa buli mwaka wabula waliwo abagezaako okukiwakanya.\nGYE BAKYUSIZZA ABASOMESA Mu disitulikiti y'e Jinja ku ssomero lya Spire Road Primary School bagyeyo abasomesa 10 era embeera teyabadde nyangu. Abazadde baatuuse n'okuwandiikira minisita w'ebyenjigiriza ebisokerwako Rosemary Sseninde ebbaluwa nga bamusaba ayimirizze enteekateeka eno.\nBaamutegeezezza nga bwe batali bamativu n'engeri avunaanyizibwa ku byenjingiriza Amina Mutesi ne Town Clerk Jofram Waidhuba gye baakyusizza abasomesa baabwe.\nRonald Namirengo eyasomerako ku ssomero lino ate nga muzadde agamba nti abasomesa abaakyusiddwa mulimu aba P7 okuli; Godfrey Muyima musomesa w'Okubala ne Samuel Mukisa wa SST, Immaculate Kayanga musomesa wa Lungereza ne Paul Kaswaigo wa kubala.\nAbalala abaakyusiddwa kuliko; Grace Musooko w'Okubala mu P6, Barbra Mukungu abadde asomesa SST mu P5, Isaac Bizibu omusomesa wa Science mu P6, Sarah Kaudha omusomesa w'olungereza mu P3 ne Ruth Nakato abadde asomesa olungereza mu P1.\nMINISITA ATANGAAZIZZA Minisita w'ebyenjigiriza ebisookerwako Rosemary Sseninde yagambye nti abasomesa okubakyusa tekirina buzibu. Omukozi wa gavumenti yenna alina okukyusibwa naweereza mu bitundu eby'enjawulo.\nEKIVAAKO OKUKYUSA ANASOMESA Amina Mutesi akola nga principal education officer mu disitulikiti y'e Jinja yagambye nti okukyusa abasomesa sikubabonereza wabula ye nkola ya minisitule.\nYatangaazizza nti abasomesa nga baweebwa emirimu baliko foomu ze bajjuza okuli n'okukkiriza okuweereza mu bitundu byeggwanga eby'enjawulo ekiseera kyonna. Bakyusibwa nga waliwo obwetaavu.\nOluusi abasomesa babeera tebamala mu bitundu ebimu ate nga waliwo abalina abangi ate nga balina obukugu mu nkola y'emirimu. Kale batwalibwa awali obwetaavu. Ate n'abo abatali balungi basobola okukyusibwa oluvannyuma lw'okulemwa okukola ebyo ebibasubirwamu.


Bobi Wine Mayuge ekimukoneddemu. - Fremer Media - fremer media\nBobi Wine Mayuge ekimukoneddemu. – Fremer Media\nEnkya ya leero omukulembeze we kibiina kya National Unity Platform Omukulu Robert Kyagulanyi Ssentamu nga era yegwanyiza entebbe ye gwanga enkulu akedde mubuvanjuba bwa Uganda mu kukuba kakuyege we ayingidde kati sabiiti eyokubiri.\nKyagulanyi atandikidde mubitundu bye Mayuge nga eno asabye abantu boona naddala abavubuka okwenyigira mukulonda okugenda okuberawo muntandikwa yomwaaka ogujja nga 14, omwezi omubereberye (January).\nBobi wine e Mayuge\nMukwogerako nabawagizi be ababadde bakunganidde kukisaawe ekiri okumpi ne yafisi zekibina kya NUP, Kyagulanyi abategezeza nga bwagenda okudamu okutumbula embera yabantu mu Mayuge nga kino wakukikola nga afunira abntu bayo akatale kebikajjo akalungi.\nEra eno alazze obwenyamivu eri omukulembeze aliko Yoweri Museveni nti ono akoze kyamanyi mukwavuwaza abantu be Mayuge era bwatyo nabasabba ebizibu byabwe babimukwase affuuke omukulembeze we gwangga Uganda omwaaka ogujja.\nALSO READ : Bebe Cool is my Product, you can’t compare him to Bobi Wine, Tuff B\nRelated Items:Bobi Wine, Mayuge, Museven\nBreaking: Pastor Yiga finally announced dead!\nEbya Bobi Wine sibirungi, 31 basindikiddwa ku limanda ku musango omukambwe


Bukedde Online - Engeri abantu gye beeyiwa e Mulungu okulya obulamu\nEmbeera ya Tamale Mirundi: Abasawo bazudde obulwadde obumuluma...\nEngeri abantu gye beeyiwa e Mulungu okulya obulamu\nMesach akaabira maama w’abaana adde awaka...\nONOONYA ssanyu lya ku nsi erikyakubuze? Olina situleesi oba ensi ekuzimbiridde. Alina mmotoka gikube ekisumuluzo, owa pikipiki gisambe naawe ow’ebigere nnoonya takisi ezikutuusa ku mwalo gw’e Mulungu.\nAbamu ku badigize nga balya ssente e Mulungo\nAbadigize aba buli kika omuli: abaana, abavubuka, abakadde, bataata ne bamaama, abagagga ba V8 n’abaavu aba ssapatu eno gy’obasanga. Kyokka n’abawuulu babeerayo mu bungi nga banoonya zi sure soma ssuwa oba win soma wiini ekitegeeza nti emikisa gyabwe giri 90 ku 100 okufuna ababawa essanyu.\nBw’oba otambula, ovuga mmotoka yo oba ddigi n’osanga ebyana ebitambulira mu bibinja nga byesaze obugoye obukulengeza ‘waaka’ nga ‘n’ebithambi’ ebitukula obirengera teweetaaga kubuuza. Omanya bumanya nti onaatera okutuuka ku mwalo gw’amasanyu abamu gwe baakazizzaako ‘‘Omwalo maseeyeeye’’.\nBw’ogendayo ku Mmande okutuuka ku Lwokutaano otambula bulungi nga tewali akukoonako kyokka ku wiikendi kisukka. Akalippagano kakwata ab’emmotoka n’ebigere olw’omujjuzo gw’abayingira n’abafuluma. Awandibadde omulyango oguyingira baasibawo akaguwa we basolooleza.\nEBIRALA BISANGE MU Ssanyuka ne wiikendi w'Olwokutaano P11,12 NE 13\nEmbeera ya Tamale Mirundi: Abasawo...\nABASAWO abamaze wiiki nga bajjanjaba Tamale Mirundi bamuzuddemu omusujja gw’omu byenda (Typhoid) ssaako n’obuzibu...\nMmengo n'Abasiraamu bakukkulumye...\nMMENGO eyogedde ku nkyukakyuka Pulezidenti Museveni ze yakoze mu baminisita n’egamba nti Bannayuganda bajja kusanyuka...


Omugave Ndugwa abadde muku𝝶aanya wa bannauganda ababeera mu United States of America – bamusabidde – CBS FM\nOmugave Ndugwa abadde muku𝝶aanya wa bannauganda ababeera mu United States of America – bamusabidde\nOmugenzi Omugave Ndugwa Joseph Ssemakula\nBanna Uganda abawangalira mu America, batenderezza emirimu gyabadde omubaka wa Ssaabasajja Kabaka mu ssaza ly’e Califonia mu America, Omugave Joseph Ndugwa Ssemakula, eyavudde mu bulamu bwensi eno ku lw’okuna lwa wiiki ewedde.\nBannaUganda baku𝝶aanidde mu maka gómugenzi e California, nga bakulembeddwamu omulabirizi w’essaza lye California, Bishop Azaria Baryomunsi, okusabira omugenzi.\nBagambye nti omugenzi abadde musaale nnyo okukumakuma banna Uganda abali emitala w’amayanja, n’okubaagazisa ebyewabwe n’okuwagira enkulakulana mu Uganda.\nBishop Baryomunsi era agambye nti omugave Ndugwa, yakola kinene okugatta abantu ba Ssabasajja Kabaka mu Ssaza lye California, era nga ayambyeko naabantu bangi okufuna obutuuze, nókufuna ebifo webasula.\nOmubaka wa Ssabaasajja mu Seattle, Owekitiibwa Moses Mayanja, agambye nti omugenzi yakola kinene okutebenkeza bannauganda ababeera mu ssaza lye Califonia mu America, n’okubudamya ababadde bagendayo omulundi ogusooka.\nNnamwandu w’omugenzi nga ye Elizabeth Ssemakula, agambye nti omugenzi Ndugwa yali yafuula amaka gabwe ekku𝝶aanyizo ly’ebyobuwangwa bwa Buganda, nga neemikolo mingi ejikwata ku bwakabaka jibadde jitegekebwa wabwe.\nSsentebe w’akakiiko ka Buganda twezimbe, John Fred Kiyimba Freeman, mu bubaka bwatisse memba woolukiiko, Omukungu Jeff Sserunjoji nnanyini masomero ga St Juliana, ku mukolo guno, agambye nti omugenzi yakola kinene okuku𝝶anya ensimbi ze tofaali, ezaasobozesa Obwakabaka okuzimba ekizimbe kya Masengere n’okuzaawo amasiro.\nAbantu abenjawulo betabye mu kusabira omugenzi omugave Ndugwa Joseph Ssemakula, nga n’abamu baabadde ku mitimbagano.


Bukedde Online - Zari ayombye ne King Lawrence ku kuddukanya emmaali ya Ssemwanga\nZari ayombye ne King Lawrence ku kuddukanya emmaali ya Ssemwanga\nYaaya waakusasulwa emitwalo 13 omwezi\nAb’e South Afrika bongedde okutabula ebya...\nAdded 5th June 2017\nZARI ayombye ne King Lawrence mu lukiiko olwayitiddwa okulonda amannya g’abantu abana abanaayamba okuddukanya ebyobugagga bya Ivan Ssemwanga.\nKing Lawrence, muganda wa Ssemwanga. Ku ddyo ye Zari ne Ssemwanga nga bakyali mu mukwano . EKIF: MARTIN NDIJJO\nZari okuva mu mbeera, kyaddiridde erinnya lya King Lawrence (Lawrence Muyanja) okuleetebwa ligattibwe ku kakiiko akalina okuddukanya ebintu Ssemwanga by’alese e South Africa ne mu Uganda.\nKing Lawrence yalangidde Zari (Zarinah Zaitun Hussein) okulekawo Ssemwanga n’afumbirwa omuyimbi w’e Tanzania Diamond Platinum n’amuzaalira n’abaana babiri, kyokka n’ayagala ate okwefunza ebintu bya Ssemwanga kye yagambye nti biyinza okumaliriza nga bigasizza Diamond n’abantu be.\nKyokka ne Zari yazzizza omuliro n’akolokota Lawrence okugujuubanira emmaali ya Ssemwanga nti era mu kwagala okuddukanya ebintu ebyo, Lawrence agulaba ng’omukisa okwenaazaako ebbula ly’ensimbi ly’alimu ennaku zino.\nOlukiiko lwetabiddwaamu abamu ku bagagga b’omu Kampala abalumirirwa famire ya Ssemwanga okwabadde Godfrey Kirumira ne Joseph Bbosa era baafubye okukkakkanya Zari ne Lawrence era ku nkomerero akakiiko ne kalondebwa nga kaliko Zari, Lawrence, mwannyina wa Ssemwanga ayitibwa Ritah ne mukulu wa Ssemwanga ayitibwa George Ssemwanga Kimbowa (Pinto).\nAkakiiko kalina okukola okutuusa ng’abaana abasatu Ssemwanga b’alese bawezezza emyaka 18.\nOlukiiko lwatudde Muyenga ku Lwomukaaga akawungeezi. Lawrence teyaziise Ssemwanga era yategeezezza nti mu kwetawula ku ddwaaliro lya Steve Biko Academic Hospital e Pretoria nga muganda we ono afudde, teyasobola kufuna nnyonyi emuleeta mu budde okukkakkana ng’atuuse okuziika kuwedde.\nWabula banne baali bagambye nti ensonga z’empapula ne Pasipooti bye byali bimulemesezza. Akagugulano kaatandikira ku ddwaaliro nga Lawrence aleese omuwala Dudu n’ategeeza nti oyo ye mukazi wa Ssemwanga omutuufu, wabula Zari n’abiwakanya.\nLawrence yagambye nti omuwala ono gy’ali era abadde mukazi wa Ssemwanga kyokka bwe yalaba akavuyo n’asalawo okubyesonyiwa kubanga tanoonya bintu.\nOmu ku baabadde mu lukiiko yategeezezza Bukedde nti enju ebbiri Ssemwanga z’abadde alina e Sandton ne Pretoria mu South Africa, kyasaliddwaawo Zari abeere mu nnyumba emu n’abaana ate endala bagipangise eveemu ensimbi.\nZari yakwasiddwa obuvunaanyizibwa ku masomero kyokka waabaddewo okusika omuguwa nga Lawrence ayagala Zari asigale ku Brooklyn College e South Africa ate amalala Lawrence agaddukanye.\nBaasazeewo okukolera awamu okulemesa abaagala okuziikula Ssemwanga olwa ssente ze baamuziise nazo e Nakaliro, Kayunga.\nKasirye Gwanga alidde matereke n'abasaawa ebibira e Mityana\nEyali omubaka Bbosa akubye embaga makeke\nAbazadde bakubiriziddwa okutwala abaana mu matendekero g'ebyemikono\nZari atunze ebya Ssemwanga ssezaala n’atabuka


Okuva 23 Endagaano Enkadde nʼEndagaano Empya (LCB)\n23 “Tosaasaanyanga ŋŋambo. Teweegattanga na muntu mubi, ng’owa obujulirwa obw’obulimba bulyoke bumuyambe.\n16 “Onookolanga Embaga ey’Amakungula[a] ey’ebibala ebibereberye eby’ebirime bye wasiga mu nnimiro yo.\n19 “Ebibala ebisinga obulungi mu ebyo ebisoose okuva mu ttaka lyo obitwalanga mu nnyumba ya Mukama Katonda wo. Tofumbanga akaana k’embuzi mu mata ga nnyina waako.[c]


Okulunda ebyennyanja mulimu ogusobola okuvaamu ensimbi kasita oguyiga obulungi, okuguwa obudde n’okusalawo nti ogwo gwe mulimu gwo omanya obiwangudde.\nVision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2017. Abanaavuganya mu mpaka zino bajja kutuweereza amannya gaabwe ku omulimiasinga@newvision. co.ug oba 0782006608 tubatuukirire tubawandiikeko buli Mmande.\nLeero EDWARD SSERINNYA akuwandiikidde ku Paul Ssekyewa nnannyini Ssenya Fish Farm esangibwa e Kaswa mu ggombolola ye Kkingo mu disitulikiti y’e Lwengo eyava mu kubala ebitabo n’adda mu kulunda ebyennyanja.\nKino Paul Ssekyewa owa Ssenya Fish Farms, esangibwa ku kyalo Ssenya mu Muluka gw’e Kaswa mu ggombolola y’e Kkingo mu Disitulikiti y’e Lwengo kye yakola okusobola okufuna mu kulunda ebyennyanja n’okubikugukamu n’atuuka ne ku mutendera gw’okubyaluza. Alunda ebyennyanja okuli emmale, engege, emmamba, ebisinja n’ebirala.\nSsekyewa n’abamu ku bakozi be nga balaga ebyennyanja bye bavubye.\nNTANDIKA OKULUNDA EBYENNYANJA\nNasomerera kubala bitabo omulimu gwe natandika okukola eyo mu gya 1970 okutuukira ddala mu gya 1980.\nWabula oluvannyuma nakunnyuka ne ntandika okutwala obulimi n’obulunzi nga omulimu gwange ogw’enkalakkalira.\nWabula emabegako nga tulima ebintu eby’enjawulo mu Masaka nga tupangisa ettaka.\nMu kusooka ebintu bye twalimanga mwalimu muwogo, lumonde, emboga, amayuuni n’ebirala.\nOluvannyuma nakizuula nti awaka sikyagula mmere ne ku mulimu abantu be nkola nabo nali mbaguza emmere.\nOlutalo lwa Amin Abakomboozi okuva e Tanzania baakuba Masaka n’ennimiro yange ne bagikubiramu bye nali nnimye byonna ne bisaanawo.\nSeekubagiza, era nagenda mu maaso n’okulima, wano we nnundira ebyennyanja mu kusooka nali nnimirawo bintu birala, wabula akatundu akalimu ebyennyanja nga sirina kintu kyonna kye nnimirawo olw’amazzi amangi.\nLumu nakyaza mukwano gwange ku ffaamu, bwe yalaba ekitundu kye sikoleramu kwe kumbuuza ensonga lwaki sikikozesa.\nKwe kumuddamu nti awo tewasoboka kuba waliwo amazzi mangi tolina ky’oyinza kulimirawo ne kidda.\nYampa amagezi nti nsobola okusimawo ekidiba ne nnundirawo ebyennyanja, awo we nava okusima ekidiba ekisooka naye nga ssente nzifuna mu bulimi n’obulunzi bw’ente bwe nali nkola.\nBwe namala okusima ekidiba nagenda e Kajjansi awali ezzaalisizo ly’ebyennyanja okulaba engeri gye ngenda okufunamu ensigo y’ebyennyanja, naye nga sinnabireeta nasaba omukugu okujja okulaba bwe nsimye ekidiba sikulwa nga ndeeta ebyennyanja naye ng’ekidiba nkisimye bubi.\nOkuleeta omukugu kye nalina okusooka nga sinnasima kidiba, kyokka kye nasembyayo!\nYagenda okujja amazima ekidiba nali nkisimye bubi ate nga sitaddeeko mukutu guyingiza mazzi n’okugafulumya kyali kitegeeza nti ebyennyanja tebijja kusobola kufuna mukka gwa bulamu nga byali byakufa ssinga mbiteekamu.\nKino oluvannyuma yakinkolera era kwe kuleeta ebyennyanja okutandika okulunda. Ate emidumu gino giyambako olumu amazzi nga gafunye ebicaafu ne gabifulumya ng’ate amayonjpo bwe gayingira.\nMu kiseera kino ekimu kye tukola kwe kwaluza ebyennyanja, kino kyetaaga tekinologiya kubanga si mulimu mwangu okukola. Weetaaga ekisenge n’ebidiba ebiri ku mutindo okusobola okubyaluza mu nnyumba.\nEkirala tutandise enkola ey’okuteeka keegi ku bidiba nga bw’olaba ezo ezibeera ku nnyanja kubanga tukizudde ng’ebyennyanja ebibeera mu keegi bikula mangu okusinga by’otadde mu kidiba.\nWabula ku ffaamu tukolerawo okunoonyereza ku bika by’ebyennyanja eby’enjawulo okusobola okuzuula enkola yaabyo ssinga abantu babyaluza nga bizinensi.\nKirungi ebyennyanja okubiwa emmere okuva ku ssaawa nnya ez’oku makya okutuuka ku munaana, bw’oba ng’oluddewo koma ku 10. Kubanga mu kiseera kino ebyennyanja biba byagala okulya.\nBw’omala okubiteerako emmere, twala ekiseera obeerewo waakiri eddakiika nga 30, kijja kukuyamba okumanya endya yaabyo, bwe biba tebizze mangu kulya manya nti wasobola okuba nga waliwo obuzibu, kisoboka okuba nga byatolose, baabibbye oba ng’emmere gy’obiteereddeko mbi nga bigizize.\nEmmere kirungi okufuna omukugu asobola okugikutabulira n’etuukana n’omutindo, wabula erina okuba ng’ezzaamu amaanyi, ezimba omubiri n’okugumya amagumba.\nFfaamu eriko abakozi abasoba mu 10, kyokka waliwo abajja ku mirimu egitali gya nkalakkalira okugeza okwerula ebidiba, okuzimba, okuyonja n’emirimu emirala.\nMu kitundu abantu tutandise okubayigiriza okulima ebyennyanja nga waliwo n’ekibiina ky’abalunzi b’ebyennyanja mu Lwengo nga kyava ku ffe.\nAbantu ab’enjawulo mu Lwengo n’ebbali wa Lwengo bajja okubasomesa ku nnunda y’ebyennyanja ey’omulembe, tetukoma awo tubaguza obwennyanja obuto, emmere yaabyo n’okubayigirza endiisa.\nKyokka abantu abamu bajja ne bagula ebyennyanja eby’okulya naddala ng’oli yatutegeezezza nga bukyali.\nAbamu ku bakozi ba Ssekyewa nga batereeza emu ku keegi z’akulizaamu ebyennyanja mu kidiba kye.\nOkubeerawo kwa ffaamu\nFfaamu eno etambuzibwa ku musingi gwa famire, abaana nabo balina omukono mu ffaamu.\nOmu akola ku byennyanja ate omulala yinginiya wa ffaamu, kale ebintu bitambula bityo nga ne bwe mba siriiwo ku ffaamu esobola okutambula okwo gattako emitendera gy’abakozi ab’enjawulo okuva ku maneja okutuuka ku basembayo nga bonna bamanyi kye bakola era bakimanyi, si nze mbasasula wabula ffaamu.\nObutale olumu kisinziira ku kiki ky’otunda, wano akatale k’ebyennyanja weekali, ate katandikira ku ggwe abirya.\nNaye bwe biba bisusse obungi abaguzi bava e Rwanda ne mu mawanga amalala ne bajja ne babigula.\nSsekyewa ng’alaga ekidiba w’ayaluliza ebyennyanja\nNaye olukonge luno lulina okuba nga lwa kigero kuba ekitangaala kirina okusigala nga kiyitamu mu mazzi ebyennyanja bisobole okufuna obulamu. Bino ng’obimaze awo oleeta ebyennyanja n’obiteekamu. Nga wayisa ennaku nga nnya ogenda okulaba nga galeese kiragala naye talina kukwata nnyo.\nOlina okuteekako omukutu oguyingiza amazzi, guno gulina okubaako akatimba akasengejja amazzi okuyingira nga tegaliimu bucaafu bwonna, wabula ate ne ku bbali osobola okubaawo n’ebidiba ebisooka okulongoosa amazzi nga tegannayingira mu bidiba bya byennyanja.\nBw’oba osima ekidiba, oludda oluliko omukutu ogufulumya amazzi walina okuba nga wawanvu okusinga awayingiza amazzi kubanga kiyambako mu kukendeeza amazzi ne gadda wansi ng’oggyamu ebyennyanja nga bikuze. Awawanvu wandibadde ffuuti nga 4 ku 3 ate awampi 2 kitundu ku 3.\nWaliwo engeri ennyangu okumanya w’onoosima ekidiba, funawo ettaka olinyige mu kibatu kyo, likasuke mu bbanga ssinga likomawo nga liri kitole awo sima busimi naye ssinga likomawo likunkumuka awo totawaana wafu.\nSooka otegeeere oba ekifo w’ogenda okusima ekidiba kisobola okukwata amazzi, si buli kisenyi nti osobola okusimamu ekidiba ky’ebyennyanja, ekisenyi kirina okubaamu olubumbabumba eky’omusenyu totawaana kuba tekisobola kukwata mazzi.\nObugazi bw’ekidiba busalibwawo ebyennyanja by’oyagala okulunda naye ekidiba eky’omulembe kyandibadde kya ffuuti 150 ku 60 (mita 50 ku 20) kino kisobola okugendamu engege 6000.\nOlina okuteekako omuziziko waggulu okulaba ng’amazzi tegayitako, ssinga tokikola amazzi bwe gayitako ne gadda naddala ng’enkuba etonnye gamalamu omukka ogw’obulamu ebyennyanja ne bifa. Kino kibaawo ku bidiba bingi abamu ne batuuka n’okulowooza nti baabiwadde butwa.\nNg’omaze okusima ekidiba kyokka nga tonnaleeta byennyanja, sooka wansi oteekeyo Lime w’ekigimusa asobole okugumya wansi mu kidiba. Teekako obukuta obuvudde mu nkoko okusobola okukola olukonge, buno butabule mu mazzi omanseeko oba osobola okukozesa ekigimusa kya DAP, NPK n’ebirala eno eba mmere kuba ereeta obugimu mu kidiba.\nWabula omuntu atalina mazzi, asobola okulundira ebyennyanja ku lukalu, omuntu asobola okusima obukutu n’abuzimba nga buwanvu ne kiwa omukisa ebyennyanja okuwuga obulungi.